Мана бу бу оятда Пайғамбар алайҳиссалом ва умматларининг бу ҳаракатлари мақталган:\n“(Эй Муҳаммад!) Албатта, Раббингиз Сиз ва Сиз билан бирга бир тоифа (саҳобаларингиз) кечанинг иккисидан озроғида, баъзида унинг ярмида ва (гоҳо) учдан бирида (бедор бўлиб, намозда) туришларингизни билур…” (Муззаммал, 20)\nБошқа ояти каримада эса куфрга ботган нопок кимса билан тунларни ибодатда ўтказган мўмин қиёсланади:\n“Ёки кечалари сажда қилган ва тик турган ҳолда ибодат қилувчи, охиротдан қўрқадиган ва Парвардигорининг раҳматидан умид қиладиган киши (билан бошқалар баробарми?!) (Зумар, 9).\nТартила ўқиш – Қуръони карим оятларининг лафзларига секин-аста урғу бериб бориб, ҳарфларнинг махражларини жойидан чиқариб, оятларнинг маъноларини таафккур қилиб, руҳига жойлаб ўқимоқдир. Шундай ўқиса, мўмин Қуръони каримнинг баракотидан янада кўп файз олади. Парвардигоримизнинг амрларини янада теранроқ тушунади. Зеро, давомида:\n“Албатта, Сиз кечаси (ибодат учун бедор бўлиб) туриш фаолият жиҳатидан оғирроқдир, (лекин) сўз (сўзлаш, қироат қилиш) жиҳатидан қулайроқдир”, деб амр этмоқилмоқда (Муззаммил, 6)\nШундай қилиб, Пайғамбаримиз алайҳиссалом Аллоҳ таолонинг бу амрига риоя этиб ўқигани жуда кўп хабарларда келтирилган. Хусусан,\n“Шунингдек, Қуръонни тиловат қилишга ҳам (буюурилгандирман)...” (Намл, 92)\nОятининг тафсирида бундай дейилади:\n“Қуръони каримнинг тиловати ёки уни англаш асносида ҳақиқатларнинг менга пешма-пеш очилиши учун тиловатда давом этишим амр этилди. Чунки худди шундай тиловатда давом этишим, илоҳий файз ва муқаддас сирлар эшиклари очилишига сабаб бўлади”.\nДарҳақиқат, вақт югурик, умр ўткинчи...\nКечагина баҳорнинг бўйидан сармаст бўлиб юрган эдик. Бугун эса совуқдан дилдираб турибмиз.\nҚишнинг узун тунлари айни шу ишларни бажаришга Раббимиз ато этган қулайликдир.\nПайғамбар соллаллоҳу алайҳи васаллам ана шунга диққатимизни қаратиш ниятида “Қиш – мўминнинг баҳоридир”, деб марҳамат қилганлар (Имом Аҳмад ривояти) ва ана шу фасл мусулмоннинг ҳаётида қанчалик катта аҳамият касб этишига ишорат қилганлар.\nУламоларимиз ушбу ҳадис шарҳида бундай деганлар:\n“Мўмин бу фаслда тоат-ибодат боғларида кезади, ибодат майдонларида жавлон уради. қалби амал боғчаларида сайр қилади. Ибодатларга янада ғайратли бўлади. Унинг шавқи шу қадар бўладики, на рўза уни ҳолдан тойдира олади на уйқусиз тунларда мудроқ босади... яъни кечанинг узунлиги уйқуга тўйиб олиб, таҳажжуд ва зикрга тиниққан ҳолда туришига шароит яратади. Шу ҳисобда, ҳам танасининг эҳтиёжини қондиради ҳамда ибодатни вақтида бажаради”.


Ўзбекистон Президенти ва Қозоғистоннинг Биринчи Президенти телефон (...)\nЎзбекистон Президенти ва Қозоғистоннинг Биринчи Президенти телефон орқали бир-бирларини Наврўз байрами билан табрикладилар ва Туркий кенгашнинг бўлажак саммитига тайёргарлик кўриш масалаларини муҳокама қилдилар\nБугун Президент Шавкат Мирзиёев ва Қозоғистоннинг Биринчи Президенти – Элбоши Нурсултон Назарбоевнинг телефон орқали мулоқоти бўлиб ўтди, деб хабар қилмоқда “Дунё” АА мухбири.\nЎзбекистон Президенти Матбуот хизмати маълумотига кўра, суҳбат аввалида икки мамлакат етакчилари баҳорий Наврўз айёми муносабати билан бир-бирини самимий қутлаб, қардош халқларимизга тинчлик, фаровонлик ва равнақ тиладилар.\nЎзбекистон ва Қозоғистон ўртасидаги кўп асрлик дўстлик, яхши қўшничилик ва стратегик шериклик муносабатларини янада мустаҳкамлашнинг долзарб масалалари кўриб чиқилди.\nКўп қиррали ҳамкорликни кенгайтириш, савдо соҳасидаги қўшма лойиҳаларни илгари суриш, саноат кооперациясини кучайтириш ва транспорт инфратузилмасини ривожлантириш, ҳудудлараро алоқалар ва гуманитар алмашинувларни фаоллаштиришга алоҳида эътибор қаратилди.\nТуркий кенгашнинг бўлажак саммитига тайёргарлик кўриш масалалари ҳам муҳокама қилинди.\nМулоқот ҳар доимгидек очиқ, самимий ва дўстона руҳда ўтди.


22 октябр 2021, Тошкент вақти: 00:03\nАфғонистон Мустақил сайлов комиссияси вакили Фозил Аҳмад Маънавий парламент сайловларини майда ўтказишга қатор сабаблар монеълик қилаётганини айтди.\nМустақил сайлов комиссияси вакилларига кўра, хавфсизлик, таъминот, яъни сайлов варақаларини барча сайлов участкалари етказиб бериш масаласи ҳамда бюджет билан боғлиқ муаммолар туфайли парламент сайловларини кечиктириш қарори қабул қилинган.\n- Бюджетдаги камомад, хавфсизлик масалалари, шунингдек, сайлов варақаларини участкаларга етказиб бериш билан боғлиқ масалалар туфайли ҳамда ушбу жараённи яхшироқ ташкиллаштириш мақсадида Афғонистоннинг сайлов тўғрисидаги қонунига мувофиқ сайловларни кечиктиришга қарор қилдик. Парламент сайловлари 2010 йилнинг 18 сентябр куни ўтказилади, деди Кобулда матбуот анжумани ўтказган Афғонистон Мустақил сайлов комиссияси вакили Фозил Аҳмад Маънавий.\nКобулдан келаётган хабарларга кўра, мамлакатдаги бир қатор хорижлик дипломатлар сайловнинг кечиктирилиши олқишлаганлар.\nМамлакат президенти Ҳамид Карзай парламент сайловларини имкон қадар май ойида ўтказишни талаб қилиб келаётган эди. Бироқ кўпгина хорижлик дипломатлар август ойида бўлиб ўтган президент сайлови чоғида кузатилган жиддий қонунбузарчиликлар каби ҳолатларнинг олдини олиш мақсадида парламент сайловларини кечиктириш тарафдори бўлиб келаётган эдилар.\nАвгуст ойида ўтказилган президент сайлови нафақат Ҳамид Карзай, балки халқаро ҳамжамият учун ҳам шармандагарчиликка айланди.\nУшбу сайлов давомида қайд этилган қонунбузарчилик ва овозларни сохталаштириш билан боғлиқ бир неча ҳафта давом этган тортишув ҳамда берилган овозларнинг бир миллионга яқини бекор қилингандан сўнг Ҳамид Карзай ва унинг сайловдаги асосий рақиби собиқ ташқи ишлар вазири Абдуллоҳ Абдуллоҳ сайловнинг иккинчи босқичида ўзаро куч синашадиган бўлди. Бироқ Абдуллоҳ Абдуллоҳ иккинчи босқичда иштирок этишдан бош тортди ва Ҳамид Карзай Афғонистоннинг сайланган президенти, деб эълон қилинди.\nАгар навбатдаги сайловда ҳам сохтагарчиликка йўл қўйиладиган бўлса, толибларга қарши курашаётган Афғонистон ҳукуматига бўлган қувватловга путур етиши мумкинлиги ҳақида ҳам мамлакат ичкариси, ҳам ташқарисида хавотирлар билдирилаётган эди.\nБундан ташқари, кўпгина давлатлар халқаро кучларнинг толибларга қарши ўтказилаётган амалиётларда иштирок этиш ўрнига май ойида сайлов участкалари хавфсизлигини таъминлаш билан овора бўлиши мумкинлиги хусусида ҳам ташвиш билдириб келаётган эдилар.\nАйни пайтда Афғонистон президенти Ҳамид Карзай бир ҳафтага мўлжалланган хорижий сафарга отланмоқда.Карзай Буюк Британия, Германия ва Туркияга боришни режалаган. 28 январ куни эса Лондонда Афғонистон масаласига бағишлаб йирик халқаро анжуман ўз ишини бошлайди. Унда хавфсизлик масаласи ва Афғонистон ҳукуматига ёрдам бериш каби масалалар муҳокама этилади.


Халқаро Жeнeва автосалон кўргазмаси бир йилга қолдирилди\n2022 йилда Женева (Швецария)да бўлиб ўтадиган Халқаро автосалон кўргазмаси 2023 йилга қолдирилди. Бу ҳақда “Uzauto Motors” АЖ кўргазма ташкилотчиларининг шу хусусдаги хабарлари асосида маълум қилди.\nТаъкидланишича, тадбир ташкилотчилари бу ҳақда расмий сайт орқали маълум қилиб, ушбу қарор сабабларини келтириб ўтишган. Баёнотда айтилишича, “COVID-19” пандемияси билан боғлиқ муаммоларнинг бутун автомобилсозлик саноатига кўрсатган таъсири сабабли Халқаро автосалон кўргазмасининг доимий комитети 2023 йилга кўчиришга мажбур бўлишди”.\nТашкилотчилар тадбир бекор қилинишининг асосий сабаби сифатида пандемияни кўрсатишмоқда. Бир томондан, коронавирус сабабли мамлакатлар ўртасида алоқалар қийинлашди. Бошқа томондан эса пандемия туфайли юзага келган узилишлар яримўтказгич ва чиплар етишмовчилигини юзага келтирди. Кўргазма ташкилотчилари автомобиль ишлаб чиқарувчилар айнан мана шу муаммони биринчи навбатда ҳал қилиши керак, деб ҳисоблашади.\n“Пандемия ҳолатининг назоратга олинмаганлиги Халқаро Женева автосалон каби кенг миқёсли кўргазмани хавфга қўйди. Аммо биз бу қарорни қолдириш билан эмас, кечиктириш билан кўриб чиқамиз”, — дейди автосалон доимий комитети президенти Moris Turrettini.\nМаълумот ўрнида, 1905 йилда биринчи Женева автосалон кўргазмаси бўлиб ўтган. 1923 йилдан бери ҳар йили ўтказилади (1940 — 1946 йиллар бундан мустасно). 2019 йил 7 — 17 март кунлари бўлиб ўтган 89-Женева халқаро автомобиль кўргазмаси ҳозирда энг охирги бўлиб турибди. 2020 йилдан бошлаб пандемия туфайли кўргазма бекор қилинган.\nХалқаро Женева автосалон кўргазмаси — ҳар йили ўтказиладиган Yevropa A классига мансуб ягона кўргазма бўлиб, жаҳоннинг етакчи автомобиль брендлари янги автомобиль тақдимотини ўтказадиган асосий майдонлардан биридир.\nКиритилди: 22:52 08.10.2021. Ўқилди: 1214 марта. Фикрлар сони: 0 та.


БМТ Хавфсизлик кенгаши КХДР ҳаракатларига "жамоавий жавоб" қайтаришга тайёр\n17:20 / 07.02.2016\nБритания Ташқи ишлар вазири Филип Ҳаммонд БМТ Хавфсизлик кенгаши КХДР томонидан ракета учирилишига жавоб тариқасида биргаликда жавоб қайтаришга тайёргарлик кўраётганини маълум қилди. Бу ҳақда Reuters хабар тарқатди.\n“БМТ Хавфсизлик кенгаши бир овоздан келгусидаги парвозлар ва ядро синовларига қарши жиддий чораларни кўришга келишиб олди. Биз шерикларимиз билан жамоавий жавобни кўриб чиқиш учун Нью-Йоркда йиғиламиз”, - деди Ҳаммонд.\nШимолий Корея томонидан ташувчи-ракетанинг учирилиши жаҳон ҳамжамияти томонидан салбий кутиб олинди. Ракета учирилиши ҳақида маълумот олинганидан сўнг Жанубий Корея, АҚШ, Хитой ва Россия дарҳол КХДР ҳаракатларини қоралади.


16:26 / 10.04.2019 5453 pdf Ўқиш режими + -\nИсломда бошқа нарсалар қатори, ичимлик ичиш бўйича ҳам юксак одоб намуналари жорий қилинган. Мазкур одобларга ният орқали амал қилган мусулмонлар ичимлик ила нафсларини қондириш билан бирга ажр ва савоблар ҳам оладилар. Қуйида сиз, азизларга ичимлик ичиш одобларидан баъзилари тақдим қилинади:\nУмуман, Исломда яхшилик маъноси ўнг томонга боғлаб қўйилган. Аҳли жаннатлар «ўнг томон соҳиблари» дейилади. Бу дунёда яхши амаллар билан ўтган кишиларнинг номаи аъмоллари қиёмат куни ўнг томонидан берилади. Ҳатто намоздаги сафда имомнинг ўнг томонида туриш афзал ҳисобланади. Қолаверса, ҳадисда зикр қилинганидек, ҳар бир шарафли, яхшилик, поклик ва зийнат ишларини ўнг қўл билан қилиб, ўнгдан бошлашга тарғиб этилади.\nИчимлик ичмоқчи бўлган одам ичимлик сақланадиган идишдан қадаҳга (пиёлага) қуйиб олиб, сўнг ичиши лозим. Ҳар кимнинг умумий идишга оғзини қўйиб ичавериши табиатга ҳам, одобга ҳам, тиббий кўрсатмаларга ҳам тўғри келмайди.\n«Туянинг ичишига ўхшаб, бир мартада ичманглар. Ик-ки марта, уч мартада ичинглар. Қачон ичсангиз, тасмия айтинг. Қачон ичиб бўлсангиз, ҳамд айтинг», дедилар».\nИчимлик қуйиб берган кишининг ўзи охирида ичади.\n«Қавмнинг соқийси ичишда уларнинг охиргисидир», дедилар».\nАбу Довуд ва Термизий ривоят қилганлар. Термизий саҳиҳ, деган.\nОдоб бўйича бир қавмга соқийлик қилиб, сув ва бошқа чанқовбосди ичимликлар тарқатиб турган киши ўзи охирида ичади. Олдин меҳмонларнинг хизматини қилиб, савобни тўлиқ олгач, сўнгра бемалол ўзи ичса бўлаверади. Таом улашиш билан машғул дастурхончи ҳам шундай қилади.\n15:40 / 10.04.2019 954\n07:30 / 11.04.2019 1811\n1018 16:00 / 01 июнь\n9203 14:00 / 18.04.2019\n19997 11:40 / 07.06.2019\nСодиқ дўстлар билан улфат бўлишнинг фазли\n1078 16:00 / 18 май


Узоқдаги Дилнура (ҳикоя) | Улуғбек Ҳамдам расмий саҳифаси\n— Нега, нима учун? — дерди ичида кимдир. – Ахир бор-йўғи эрталаб бутунлай бошқа одам эдим-ку!.. Гўё ҳамма нарсага қодир эдим. Энди-чи, энди?.. Энди нега бундай абгорман? Нега ихтиёрим, куч-қувватим йўқ? Қаерга келиб қолдим? Қайси дунёга тушиб қолдим мен?..\nКелиб-кетаётганларнинг охири кўринмас, Козимжоннинг узатилавериб-кўришавериб толган, ғалати бир алфозда ғўддайиб қолган қўллари ўзиники эмасдек туюларди. Аввалига таниб-билиб, кўришганда исмларини эслаб турган ҳамқишлоқларини тобора таний олмай, эслаб билмай қийналди. Бирининг ортидан келиб турган нигоҳлар олдинига унга олам-олам мазмун бўлиб туюлган бўлса, борган сари улар ўша маънидан маҳрум бўла бошлади: Кўзлар… кўзлар бу ўткинчи дунёга ташриф буюриб, яна адам саҳросига абадий равона бўлаётган йўловчиларга айланди – қолди. Шунда у… Козимжон дунё, умр, ҳаёт деганларининг асл ҳолини – ибтидо ва интиҳосини қалб кўзи билан кўргандек ҳис қилди ўзини. Ҳис қилди-ю ажаб ҳолларга тушди: ўзининг ҳам ўша сон-саноқсиз одамлардан – йўловчилардан заррача фарқи йўқлигини англади…\nКозимжон машинасига ўтириб қишлоқни, сўнг шаҳрарни кечиб, то кенг сайҳонликларга чиққунга қадар гаранг бир ҳолда эди: на фикрларди, на ҳис қиларди. Дунё ва ҳаёт тўғрисида шу чоққача ботинида қоим бўлган борлиқ ҳақиқат қолиплари синиб-парчаланиб атрофга сочилиб кетгандек ва унинг ўзи ҳам ана шу парчаларга қўшилиб учиб юргандек эди. Лекин вақт ўтар, учиб-тўзиб кетган мезонлар яна заминга қайта бошлаганди. Уларга қўшилиб эса Юнус тоға билан боғлиқ сўнгги хотиралар ёдига тушди…\n… Лекин Козимжоннинг иши кўп эмасми, қишлоққа пул юборишни унутганди ўшанда… Тоға бўлса… тоға бошқа телефон қилмади…\nУлар биргалашиб ўтни туширишдиямки, юзи ҳалитдан бери оқаринқираб турган тоға ҳушсиз бир алфозда ерга йиқилди…\n“Бўлди… Мен ҳаммасини тушундим, тоға. Мени кечиринг… Оёғингиз учун кечиринг… Оғир дамларингизда ёрдам беролмаганим учун кечиринг… Сизни унутиб қўйганим учун кечиринг… Ҳамма-ҳаммаси учун… тоға… Сиз мен билан топган-тутганингизни ҳамиша баҳам кўрардингиз: мени ўзингизга тенгшерик билардингиз. Мен-чи, мен?!.. Лекин энди хатоимни тузатаман. Сизнинг йўқлигингизни оилангизга билинтирмайман… Қолган ўғилларингизни уйлайман, қизларингизни чиқараман, ҳаммасининг рўзғорларини бутлайман, яхши-ёмон кунларида доимо ёнларида бўламан, тоға!..”\nМаҳзуна ҳайрон бўлиб қараб қолди.\n← Улуғбек Ҳамдам. Ватан ҳақида қўшиқ\tРаҳимжон Раҳмат. “Бир ёруғлик излайман ҳамон…” →


КВИдан уйда даволаниш: эксперт тавсиялари | Қозоғистон янгиликлари: Сўнгги хабарлар «Kazakh TV» каналида | Kazakh TV\nУй шароитида коронавирусдан қандай даволаниш керак, касалликка чалинмаслик учун қандай чора-тадбирлар кўриш зарур? Замонамиз учун долзарб саволлар билан Kazakh TV мухбири Асфендияров номли Қозоғистон миллий медицина университети профессори Лаззат Ералиевага мурожаат этди.\n- Лаззат Тасбулатовна, ўзига коронавирус юққанини тахминлаган одам биринчи навбатда нима қилиши лозим? Врачга мурожаат этиши керакми ёки дарҳол «Тез ёрдам» чақириши зарурми?\n- Аввало одам КВИ симптомларини билиши лозим. Коронавирус инфекцияси икки босқичда ўтади. Респиратор давригача бўлган босқич биринчи босқич ҳисобланадиу тахминан бир ҳафта давом этади. Одатда, ёшларда касаллик шу босқичдан нарига ўтмайди. Энг муҳими, респираторгача даврда мутлақо ваҳима қилмаслик керак – қўрқув ва симптомлардан кўпчилиги фақат хаёлимизда бўлади! Дарҳол «Тез ёрдам»га мурожаат этиш шарт эмас. КВИ симптомлари ёзилган чек-лист тайёрлайсиз. Симптомлар қуйидагилар: юқори ҳарорат, бурун битиши, мушакларда оғриқ, ҳид билишнинг йўқолиши, кўкракда оғриқ, йўтал, заифлик ва бошқа ҳолатлар. Ҳар бир белги қачон пайдо бўлганини ёзиб бориш зарур. Шунда касаллик ривожини кузата оласиз ва аҳволингиз яхшиланаётгани ёки ёмонлашаётганини баҳолайсиз. Ўзингизни назорат қилинг. Одатда соғлом одам минутига 20 мартагача нафас олади. Ҳаракатларда, жисмоний юкламаларда нафас олишга қийналмаслигингиз зарур. Буларнинг ҳаммасини чек-листга ёзиб боринг. Агар одам 7 кундан кўп хасталанса қуруқ йўтал, кўкракда оғриқ, нафас олишида қийинчиликлар пайдо бўлади. Белгиларнинг ҳаммасини ёзиб олинг ва участка педиатрига мурожаат қилинг ёки «Тез ёрдам» чақиринг. Сурункали касалликлари бўлган 65 ёшдан катта одамлар буни дарҳол қилиши зарур.\n- Уйда даволаниш тартибини кўрсатиб берсангиз?\n- Биринчи навбатда – кўп суюқлик ичиш. Касалликнинг аввало симптомлари даволанажи. Бевосита коронавирусга таъсир қилувчи препаратлар ҳали ихтиро қилинмади. Шунинг учун амбулатория босқичида, уйда кўпроқ илиқ сув ичинг. Регидрон, морслар, смородина, наъматак, резавор мевалар компотини ичишингиз мумкин. Витаминли ичимликлар фойдали. Ҳарорат кўтарилган тақдирда уни туширувчи препаратлардан фойдалана оласиз, аммо дориларни ичишда улар ораси камида 4 соат бўлиши шарт. Ҳароратни пасайтириш учун жисмоний усуллардан фойдаланиш мумкин. Аммо, агарда, 38 даража иситмага чидай олса – уни тушириш керак эмас. Ҳарорат кўтарилиш организмнинг иммунитети воситалари ишлаб чиқилаётганини кўрсатади. Организмни ўзига қўйиб бериш керак. Уйда С, D витаминлари бор бўлса – улардан ҳам фойдаланиш мумкин. Кечалари камида 8 соат ухлаш шарт. Ҳар қандай парҳезларни бекор қилиш, ҳар томонлама тўлақонли таомланиш керак. Спирт, сода, йод ҳидлаш бефойда. Ижтимоий тармоқларда ёзилган нарсанинг ҳаммаси ҳам ҳақиқат эмас. Тўғри нафас олиш зарур. Кўкрак ва қоринни тўлдириб нафас олиш лозим. Одатда фақат эркаклар шунлай нафас олади, аёллар ҳам ўрганиши зарур. Кунига бир неча марта нафас олиш бадан тарбиясини ўтказиш зарур. Тоза ҳаво ва бир оз жисмоний ҳаракатлар албатта керак.\n- Аҳоли турли вирусга қарши препаратлар ва антибиотиклар истеъмол қиляпти. Бу қандай натижага олиб келиши мумкин? Қайси дориларни истеъмол қилиш мумкин?\n- Ҳозир биз улкан муаммо арафасида турибмиз, дейиш мумкин. Одамлар сотиб олаётган вирусга қарши препаратлар маълум бир хусусиятларга эга. Қисқа муддатда иммунитет кўтарилади, аммо аслида организм қанчалик қаршилик кўрсата олиши аввало турмуш тарзига, унда сурункали касалликлар бор-йўқлигига боғлиқ.\nИккинчи масала, даволанишни ҳеч қачон антибиотиклардан бошламаслик лозим. Антибиотиклар вирусларга қарши таъсир кўрсата олмайди. Биринчидан, улар табиий иммунитетни пасайтиради, иккинчидан, антибиотиклар тошма, диарея ва бошқаларни келтириб чиқиши мумкин. Бундай симптомлар пайдо бўлган тақдирда доктор пациентда антибиотикка реакция юз бердими, ёки коронавирус инфекцияси туфайлими - билолмайди. Антибиотиклар айни вақтда ошқозон микрофлорасини ишдан чиқаради. Энг қўрқинчлиси шундаки, бактерияларнинг антибиотикларга чидамлилигини оширади. Одамни даволаш учун антибиотикка зарурат туғилганида эса врач нима билан даволашни билолмай қолади.\nГормонларни мутлақо сотиб олмаслик керак, улар жуда хавфли. Тўлиқ гормонал дисбаланс юз бериши ва иммунитет кескин пасайиши мумкин. Буларни сираям унутмаслик зарур.\n- Дастлабки симптомлар пайдо бўлганида, диагноз тасдиқлангунича қандай препаратлардан фойдаланиш мумкин?\n- Аптечкада ҳароратни пасайтирувчи препарат зарур. Аслида уларнинг турлари жуда кўп. Аптечкада парацетомол, ибуфен, ибупрофен, эффералган, панадол, силикон шамлар, фервекс ҳам бўлиши мумкин. Уларнинг ҳар бири ҳароратни пасайтириши мумкин. Аптечкангизда яна витаминлар ва томоқда қандайдир оғриқлар бўлган тақдирда сўриладиган антисептик таблеткалар бўлиши мумкин.\n- Иммунитетни кучайтириш ва касаллик юқтириб олмаслик учун қайси витаминларни ичишни маслаҳат берардингиз?\n- Бунда кўп нарсаларни билиш керак, витаминлар иммунитетга билвосита таъсир кўрсатади. Шунинг учун С витамин ичаяпман, демак касал бўлмайман, дейиш тўғри эмас. Ҳаммаси организмга, ёшига, қандай вирус босими мавжудлигига боғлиқ. Албатта, С витамин – энг муҳим саломатлик витамини. Ҳозир турли резавор мевалар мавсуми. Морс тайёрланг. Кунига камида уч литр компот ичинг.\n- Энг муҳим масалалардан бири – коронавирусдан болаларни ҳимоя қилиш. Агар бола бир ёшдан кичик бўлса ва унинг ҳарорати кўтарилган бўлса – ваҳима қилиш керакки?\n- Бахтимизга болаларда коронавирус инфекцияси одатда симптомсиз ўтади. Кўпинча у фаренгит ёки ренит шаклида ўтади. Шунинг учун одатдаги шамоллаш каби даволаш зарур. Ҳарорат кўтарилса – уни пасайтириш, кўп суюқлик ичиш, енгил таомлар зарур. Шуни унутмангки, болаларда бу касаллик енгил ўтиши дунё бўйича тасдиқланган. Ҳатто КВИ симптомлари билан оғриётган аёллардан туғилган болалар ҳам.\nкоронавирусинфекцияҚозоғистонCOVID-19карантинЛаззат ЕралиеваКВИдан уйда даволаниш\nЎтган кеча-кундузда 980 нафар қозоғистонлик КВИга чалингани аниқланди\nҚозоғистондаги КВИ касаллигидан тузалганлар сони 68871га етди\nБирлашган Миллатлар ташкилоти таълим соҳасида юзага келаётган муваффақиятсизлик тўғрисида огоҳлантирди


Каримовнинг Сеул сафари бошланди\nЎзбекистон расмий оммавий ахборот воситаларининг хабар қилишларича, мамлакат президенти Ислом Каримов Корея президенти Ли Мён Бак таклифига биноан 10 феврал куни Сеулга жўнаб кетди.\nЎзбек-корейс музокаралари якунига кўра, икки давлатнинг турли жабҳалардаги ўзаро ҳамкорлигини мустаҳкамлашга қаратилган қатор ҳужжатлар имзоланиши кутилмоқда.\nКорея оммавий ахборот воситаларининг ёзишича, Ислом Каримовнинг Корея сафари чоғида томонлар ижтимоий-иқтисодий соҳадаги ҳамкорлик бўйича қиймати 8,65 миллион АҚШ долларига тенг бўлган қатор шартномалар имзолаши кутилаяпти.\nЖумладан, 11 феврал куни икки давлат расмийлари Ўзбекистонда кимёвий завод қуриш ва газ конлари фаолиятини ривожлантириш масалалари бўйича шартномалар имзолаганлар. Мазкур лойиҳа доирасида полиэтилен ва полипропилен ишлаб чиқариш ҳамда ўзбек газини қайта ишлаш бўйича Устюрт газ-кимёвий мажмуаси қурилиши режаланган.\nЭслатиб ўтамиз, 2009 йилда Ўзбекистон ва Жанубий Корея ўртасидаги товар айирбошлаш 1,2 миллиард долларни ташкил этган.\nТаҳлилчиларнинг айримлари Ўзбекистон ва Жанубий Кореянинг кўп йиллардан бери муваффақиятли ҳамкорлик қилиб келаётгани сабабларини ўзаро иқтисодий манфаатлар билан боғласалар, бошқа кузатувчилар бунинг сабабини расмий Сеулнинг расмий Тошкент олдига Ғарб давлатлари каби инсон ҳуқуқлари ва демократик меъёрларга амал қилишдек “номақбул талаблар” қўймаётгани билан изоҳламоқдалар.\nИслом Каримовнинг Сеул сафари 12 февралгача давом этади.


Самарқанд Порту шаҳри билан ҳамкорлик алоқалари ўрнатган МДҲдаги биринчи шаҳар бўлиши мумкин\n01:30 / 24.02.2017\nЎзбекистон делегацияси ўзбек-португал қўшма бизнес-форумида иштирок этиш учун Порту шаҳрида бўлди. Бу ҳақида "Жаҳон" ахборот агентлиги хабар берди.\nЎзбекистон делегациясининг Португалияга ташрифи давомида шаҳар мэри Руи Морейра билан учрашув бўлиб ўтди. Унда томонлар савдо-иқтисодий ва маданий-гуманитар ҳамкорликни ривожлантиришдан манфаатдор эканликларини тасдиқлашди.\nМорейранинг сўзларига кўра, Португалияда ўзбек ҳамкорлар билан кўп режали ҳамкорликка катта эътибор қаратилади. У Португалия Ўзбекистонга Марказий Осиё минтақасидаги асосий давлат сифатида қарашини таъкидлади.\nУчрашувда шунингдек савдо ва инвестиция соҳасидаги ҳамкорликни кенгайтириш муҳокама қилинди. Мазкур йўналишда тизимли ишларни ташкиллаштиришга келишиб олинди. Бизнес-делегация алмашинуви, қўшма семинарлар ва форумлар ўтказиш, кўргазмаларда қатнашиш шулар жумласидандир.\nЎз навбатида, Ўзбекистон туризмни ривожлантириш соҳасида Португалия тажрибасига қизиқиш билдирди. Ушбу йўналишда қўшма корхоналар яратиш истиқболи, шунингдек ўзбек мутахассисларининг Португалия ўқув муассасаларида малака ошириши каби масалалар ўрганиб чиқилди.\nМорейра Порту ва Самарқанд шаҳарлари ўртасида ҳамкорлик алоқаларини ўрнатиш имконини кўриб чиқишни таклиф қилди. Мэр Самарқанд истиқболда Португалиянинг энг муҳим шаҳарларидан бири билан ҳамкорлик алоқалари ўрнатган МДҲдаги биринчи шаҳар бўлишини таъкидлади.\nШунингдек учрашув доирасида Ўзбекистон-Португалия бизнес форуми ўтказилди. У икки томонлама савдо-иқтисодий, инвестицион ва молиявий-техник ҳамкорлик, шу билан бирга туризм соҳасидаги алмашинув масалаларига бағишланди. Бизнес-форумда Португалиянинг 50дан ортиқ компаниялари вакиллари қатнашишди.\nБундан ташқари Ўзбекистон делегацияси Португалиянинг Têxteis Penedo (тўқимачилик саноати), KYAIA Fortunato (пойабзал), Savana – Calçados (болалар пойабзали), Fábrica de Calçado SOZE (пойабзал) заводлари фаолияти билан яқиндан танишди ва улар билан амалий ҳамкорлик бўйича аниқ йўналишларни муҳокама қилди.\nЎзбекистон Португалия ҳамкорлик


Ноқонуний таксилар 6,5 млрд сўм миқдорида жаримага тортилди\n19:30 / 06.04.2016\nЎзбекистон давлат солиқ қўмитаси раиси Ботир Парпиевнинг маълум қилишича, йил бошидан бери қонунга хилоф равишда йўловчи ташиш билан шуғулланганлар 6,5 млрд сўм миқдорида жарима тўлашга мажбур бўлишган. У шу мавзуга оид семинарда мазкур маълумотлар билан ўртоқлашган.\n"Умуман, Солиқ қўмитасининг ИИВ ЙХҲБ, Ўзбекистон автомобиль ва дарё транспорти агентлиги ва бошқа идоралар билан ҳамкорликда ўтказган махсус рейдлари натижасида 5,5 мингга яқин ноқонуний таксичилар аниқланган", деб хабар қилмоқда Спутник Ўзбекистон ахборот агентлиги.\nИкки ойлар аввал, Давлат органлари йўллардаги қонунбузарларга қарши кенг қамровли кампанияни бошлагани хусусида хабар қилинганди. Бу борада доимий равишда иш олиб бориш режалаштирилган. Хусусан, Тошкент шаҳрида 50 га яқин кўчма гуруҳлар фаолият юритмоқда. Улар, йўловчи ташиш билан шуғулланаётганлар ва автомобиль эгалари ҳужжатларини текширишади, бекатлар ва транспорт воситалари тўхташ жойларида фаолият юритишади.\nУшбу чоралар биринчи галда йўналишли таксилар фаолиятини бир меъёрга келтириш мақсадида амалга оширилган. Аслида, қонунга хилоф равишда йўловчиларни ташиётганларни жазолаш ҳам асосий мақсад эмас, балки уларни қонуний даромад топишга йўллаб қўйиш ва йўловчилар хавфсизлигини таъминлаш бош вазифадир.\nУмуман, ноқонуний таксилик қилаётган хусусий автомобиль эгасига энг ойлик иш ҳақи (130 минг 240 сўм)нинг 20 баробаридан 100 баробаригача жарима солинади. Компаниялар раҳбарларига, уларнинг ходимлари шундай фаолият устида ушлангудек бўлса, энг кам ойлик иш ҳақининг 50 дан 150 бараваригача жарима солиниши қонунда белгилаб қўйилган.\nМабодо, ушбу ҳолат такроран аниқланса, фуқароларга нисбатан жарима миқдори энг кам ойлик маошнинг 25 баробаридан 75 баробаригача оширилади ёки 5 йилгача ҳайдовчилик гувоҳномасидан маҳрум этилади ёхуд 3 йилгача ахлоқ тузатиш ишларига жалб этилади.\nЎзбекистонда лицензияли такси айрим талабларга жавоб бериши керак. Қонуний таксиларга лицензия карточкаси берилади, унинг салонида давлат солиқ идорасида рўйхатдан ўтказилган назорат касса аппарати ўрнатилади, банк пластик карточкалари орқали тўловларни қабул қилиш учун тўлов терминали ҳам бўлиши шарт.\nБундан ташқари, пойтахт таксилари фил суяги рангида, минтақалардаги таксилар эса, сариқ рангда бўлиши лозим.\nБугунги кунга келиб, республикада транспорт корхоналари сони қарийб 2,5 мингга етган. Уларнинг ихтиёрида 60,7 минг транспорт воситалари бўлиб, шундан 31,4 мингтаси енгил автомобиллардир. Соҳада 90 мингдан ортиқ киши фаолият юритади.


Сиз бу ердасиз: Бош сахифа / Буюк сиймолар / Абдурауф Фитрат\nДан Админ, Буюк сиймолар 12-02-2018\nАбдурауф Фитрат (1886, Бухоро шаҳри, Бухоро Амирлиги — 4-октабр, 1938, Тошкент шаҳри, Ўзбекистон ССР) — ўзбек тарихчиси, филолог, таржимон, ёзувчи, драматург ва шоир, замонавий ўзбек тили ва адабиёти асосчиларидан бири, Ўрта Осиё жадидчилигининг таниқли вакилларидан бири, биринчи ўзбек профессори (1926).\nЖадидчилик миилий маърифатпарварлик ҳаракатининг тарафдори. Туркияда ўқиган. Инқилобга қадар Ўрта Осиёни Россиядан озод қилиниши ҳаракатларида фаол қатнашган, полиция назорати остида бўлган.\nТуркиядаги „Ёш турклар“ ҳаракатидан илҳомланиб, Бухорода „Ёш бухороликлар“ партиясини тузган, унинг маънавий раҳнамосига айланган. Дўсти ва маслакдоши Мунзим билан ҳамкорликда бухоролик 70 нафар ёш туркистонликларни Германиянинг бир қатор олий таълим муассасаларига ўқишга юборган (1922)\n1886-йилда Бухоро шаҳрида зиёли оиласида туғилган, адибнинг отаси савдогарчилик билан шуғулланган бўлиб, 1918-йилгача Қашқарда туриб қолади. Ёш Абдурауф асосан онаси Мустафо Биби (Бибижон) тарбиясида қолади, ундан Навоий, Увайсий, Зебуннисо, Бедил, Фузулий каби йирик шоирларнинг ғазалларини тинглайди.\nДастлаб эски мактабда, кейинчалик, Бухородаги Мир-Араб мадрасасида таҳсил олган. 1902-1903-йилларда ҳаж сафарига чиққан, уни адо этгач Арабистон, Анатолия (замонавий Туркия), Кавказорти, Эрон, Афғонистон, Ҳиндистон бўйлаб саёҳат қилган. 1906-1908-йилларда Россиянинг Қозон, Нижний Новгород, Ярославл, Москва, Петроград шаҳарларида бўлган. XX аср бошларида бужудга келган „Тарбияи атфол“ жамияти кўмагида 1908-1913-йилларда ИстанбулдагиВоизон мадрасасида таҳсил олган ва қизғин ижод қилган.\n1908-1913-йилларда Туркия дорилфунунида ўқиётганда унинг зукко, билимдонлиги профессор-ўқитувчиларни ҳайратга солади. Унга Фитрат — Донишманд тахаллусини берадилар.\nФитрат ўқишни Истанбулда давом эттириб юрган кезларида, ҳамюртлари билан биргаликда „Бухоро та’лими маориф жамияти“ни тузган. Бу жамият бухороликларнинг ўзаро моддий-маънавий уюшмаси вазифасини бажарган ҳамда Бухоро ва Туркистон маорифининг олға силжишига доир бир қатор ишларни амалга оширган.\nБу даврда Туркия „Ёш турклар“ инқилобидан маст даврни ўз бошидан кечирарди. Туркиядаги бундай инқилобий муҳит албатта ёш Фитратга ҳам ижобий таъсир кўрсатди. У сиёсат майдонига шўнғиб кетди. Бу ерда Фитрат Шарқ адабиёти, санъати, тарихини чуқур ва атрофлича ўрганади. Илғор тараққийпарвар турк адабиёти вакиллари, турк адабиёти орқали эса Ғарб адабиёти билан яқиндан танишади. Ғарб ва Шарқ халқлари маданияти, адабиётлари ўртасидаги фарқларни ўз кўзи билан кўради, унинг сабабларини теранроқ англайди.\nФаолияти, жадидчилик ва ҳуррият орзуси\nФитрат ватанига қайтгач, Бухоро жадидларининг ташкилотчиларидан бири сифатида халқни маърифат ва маданиятдан баҳраманд қилиш учун астойдил курашди, хусусан у Бухоронинг турли туманларида ўқитувчилик қилиб, жадидчилик ғояларини кенг тарғиб этди. 1915-йилдан „Ёш бухороликлар“ ҳаракатининг сўл қанотига бошчилик қилди. 1916-йилга қадар бухоролик жадидлар якдил ва ягона жабҳа бўлиб иш олиб борган бўлсалар, кейинчалик улар иккига бўлиниб кетадилар. Абдулвоҳид Бурҳонов бошчилигидаги жадидларнинг бир қисми эски тарзда фақат маърифат-маданият тарқатиш йўлини тутган бўлса, уларнинг бошқа бўлаги Фитрат, Файзулла Хўжаев каби чет мамлакатларда ўқиб келган ёшлар омма ўртасида маърифат ва маданият тарқатиш билан бирга амирга қарши курашишни ҳам ёқлаб чиқадилар. Бундай бўлинишнинг асосий сабаблари:\nТуркистон ўлкаси, шу жумладан Бухоро амирлигидаги ижтимоий-иқтисодий ва сиёсий вазиятнинг оғирлиги, рус подшоси ва амирликнинг икки ёқлама зулмкорлик сиёсати;\nболшевикларнинг маҳаллий халқ ўртасида юргизган ташвиқот ва тарғиботлари таъсирига ишонувчанлик;\nмаҳаллий халқ вакилларининг сиёсий вакуумда сақланганлиги, уларнинг сиёсат борасидаги ғоявий-назарий савиясининг етарли даражада ривожланмаганлиги.\nФитрат 1917-йилги феврал воқеаларидан сўнг жадидларнинг Бухородаги аҳволи мураккаблашгач, Самарқандга кўчиб бориб 1917-йил апрелидан 1918-йил мартигача чиқиб турган „Ҳуррият“ газетасига муҳаррирлик қилади (1917-йилги 27-сонидан 1918-йилги 87-сонигача), газета ишларини ривожлантириш мақсадида Фитрат нашриётга Ўрта Осиёжадидчилигининг дарғаси, муфтий Маҳмудхўжа Беҳбудийни таклиф этади. Айрим маълумотларга қараганда Фитрат шу-йилларда „Иттиҳоди тараққий“ ташкилоти Эски Бухоро бўлимининг раиси ҳам бўлган.\n1917-йилнинг октябр ойини „Юрт қайғуси“ деб баҳолади. Аммо нурли келажакдан умид узмади. 1917-йил 27-ноябрда эълон қилинган Туркистон Мухториятини сўнгсиз меҳр билан қарши олди. Ҳатто 27-ноябрни „Миллий лайлатулқадримиз“ деб атади. Аммо унинг бу қувончи узоққа чўзилмади, 1918-йилнинг 19-20 февралида Туркистон мухториятиболшевиклар ва арманларнинг „Дашнаксутюн“ партияси томонидан қонга ботирилди. Бу воқеа тарихда „Қўқон воқеаси“ номини олган.\n1918-йил мартдаги Колесов воқеасидан кейин у Тошкентга келди. Дастлаб Хадрадаги мактабда, май-июн ойларидан бошлаб Туркистон мусулмон дорилфунуни қошида ташкил топган дорулмуаллиминда тил ва адабиётдан дарс берди. 1919-1920-йилларда Афғонистон Амирлигининг Тошкентдагиваколатхонасида таржимонлик қилди.\nТошкентда у асосан илмий, ижодий маърифий ишлар билан кўпроқ банд бўлди. Бир қатор дарсликлар тузди, „Чиғатой гурунги“ номли ижтимоий-адабий ташкилот тузиб, унда фаол иштирок этди. 1920-йил 9-апрелда „Тонг“ журналини ташкил этиб, ёш зиёлилар авлодини миллатпарварлик ва ватанпарварлик руҳиятида тарбиялашга киришди. „Тонг“ журналининг шиори бўлган: „Мия ўзгармагунча бошқа ўзгаришлар негиз тутмас!“ сўзлари Фитратнинг шу-йилларда олиб борган фаолиятининг мақсад-моҳиятини тўла ифодалайди. Журналда „Чиғатой гурунги“ аъзоларининг деярли барчаси иштирок этди. Афсуски, журнал иши 3-сондан кейин тўхтаб қолди.\nБухоро Халқ Совет Республикаси ташкил топиши билан Фитрат 1921-йилда Бухорога таклиф қилинади ва шу-йилданоқ маориф нозири вазифасида иш бошлайди. 1922-йилда хорижия (ташқи ишлар) нозири, Халқ хўжалиги Кенгаши раиси, Марказий Ижроя Қўмитаси раиси ўринбосари, Халқ нозирлари шўроси раиси ўринбосари, Ҳукумат план ва смета ташкилий ҳай’атининг раиси, БХСР меҳнат кенгашининг Президиум аъзоси ва бошқа лавозимларда хизмат қилди. У шу даврда Бухоро Халқ Совет Республикаси маблағлари ҳисобига 70 нафар туркистонлик истиқболли ёшларнинг Германияга бориб ўқиши, Бухорода Шарқ мусиқаси мактабининг ташкил этилиши, фан ва маданиятга доир халқ қўлида сочилиб ётган ноёб қўлёзмаларни тўплашда ташаббускор бўлди. Фитратнинг саъй-ҳаракатлари билан Бухоро Халқ Совет Республикасида турк (ўзбек) тили давлат тили деб эълон қилинди. Давлат театри ташкил қилиниб, бу театрда ишлаш учун Тошкентдан Маннон Уйғур ва Чўлпон, вақф ишларини бошқариш учун эса Мунаввар Қори Абдурашидхонов таклиф этилди (1921).\nАммо 1923-йилда Ян Рудзутак бошчилигида Москвадан келган комиссия Фитратни ишдан олиб, Россияга „чақириб олинган“ деб эълон қилди ва Фитрат 1923-1927-йилларда Москвадаги Шарқшунослик институти (1921-йилгача Шарқ тиллари институти деб номланган)да ишлади, илм билан шуғулланди. Ленинград Давлат университетининг Шарқ факултетида Турк, араб, форс тили ва адабиёти, маданиятидан талабаларга дарс берди. Ленинград Давлат университети профессорлигига сайланди. „Абулфайзхон“, „Бедил“, „Қиёмат“, „Шайтонниг Тангрига исёни“ каби асарлар ёзиб, чоп эттирди. 1927-йилнинг бошида Россиядан қайтгач, 1937-йилга қадар Самарқанддаги Олий педагогика институти (ҳозирги Самарқанд Давлат университети) ҳамда Тошкентдаги Тил ва адабиёт институтида фаолият кўрсатди. Фитрат ўз ҳаёти давомида юзлаб ижтимоий-публицистик мақолалар, ўнлаб ижтимоий-сиёсий ва илмий рисолалар яратди. У биргина Туркистонда эмас, Афғонистон, Ҳиндистон, Туркия, Кавказ, Волгабўйи матбуотида ҳам фаол иштирок этди.\nБадиий ва илмий адабиёт\nФитратнинг адабий мероси бой ва ранг-баранг. У адиб сифатида бадиий ижоднинг барча турларида қалам тебратибгина қолмай, ўзбек адабиётининг янги жанр ва турлар билан бойиши, шеър тузилишининг ислоҳ этилиши, адабий реализмнинг теранлашиши, давр, жамият ва халқ ҳаёти билан боғлиқ бўлган муҳим ижтимоий муаммоларнинг ўзбек адабиётида бадиий талқин этилишига улкан ҳисса қўшди.\nФитрат ижодини шартли равишда уч даврга бўлиш мумкин: 1-давр 1909-1916-йилларни ўз ичига олиб, Туркия таассуротларидан илҳомланган ҳолда жадид маърифатпарвари сифатида ижод қилган. 2-давр 1917-1923-йилларни қамраб олади, бу даврда Фитрат миллий истиқлол ғоялари билан тўйинган асарлар ёзади. Ижодининг 3-даври 1923-1937-йилларга оид бўлиб, Шўро махфий хизматининг доимий назоратида бўлган Фитрат асосан илмий ва педагогик ишлар билан шуғулланади.\nФитрат зуллисонайн адиб бўлиб, адабиётга шоир ва адабиёцҳунос сифатида кириб келган. Кўп ўтмай у ўзини драматургия ва прозада ҳам синаб кўрди. У „Мунозара“ (дастлабки номи „Ҳиндистонда бир фаранги ила бухоролик бир мударриснинг бир неча масалалар ҳам усули жадид хусусида қилган мунозараси“) асарини Туркияга боришдан олдин, 1905-1907-йилларда яратган. „Сайҳа“ („Чорлов“, „Наъра“) (форс тилида), „Сайёҳи ҳинди“ („Баёноти сайёҳи ҳинди“), „Раҳбари нажот“, „Тарихи Ислом“ асарларини эса Туркияда таҳсил пайтида ёзган ва „Мунозара“ 1908-йилда, „Сайҳа“ 1910-йилда, „Сайёҳи ҳинди“ 1913-йилда Истанбулда босилиб чиққан. „Раҳбари нажот“ ва „Оила“ 1915-1916-йилларда Бокуда нашр қилинган. Бу асарлар ўша даврдаёқ халқ орасида кенг тарқалди. Ҳорижий тилларга ҳам ўгирилди. Масалан, „Мунозара“ 1909-1914-йиллар орасида турк, озарбайжон тилларида, „Сайёҳи ҳинди“ рус тилида чоп этилган. „Раҳбари нажот“ни эса дўсти, шоир ва ношир Абдулвоҳид Бурҳонов Санкт-Петербургда нашрдан чиқарган. Булардан ташқари унинг „Мавлуди Шариф“, „Або Муслим“, „Бегижон“ асарлари ва дастлабки шеърлари „Ойна“, „Тараққий“, „Садои Туркистон“, „Турон“, „Ҳуррият“, „Бухорои Шариф“ каби газета ва журналлар саҳифаларида эълон қилинган.\nБағрим ёниқ, юзим қора, кўнглим синиқ, бўйим букик.\nЭзилган бошим, кесилган виждоним, куйган қоним, ўртанган жоним учун бу сағанангдан даво излаб келдим, хоқоним!\nЮз-йиллардан бери жафо кўриб, ғам чекиб келган туркнинг қонли кўз ёшларин этакларингга тўкарга келдим.\nҚоронғулар ичра ёғдусиз қолган ўзбек кўзлари учун тупроғингдан сурма олгали келдим.\nНомусини бот кишиларнинг оёғлари остинда кўруб, турклик қони қайнағай, мусулмонлик ҳамияти тошгай, тамуғ оловлари каби сочрагай.\nЛекин ўз кучсизлигини англаб, қайтиб ўтирган ва қон йиғлаган туркнинг ҳолини арз этарга келдим, хоқоним!\nТурк учун қурдиғик давлат битди, турк отиға қурдиғик хоқонлик ёғийгами кетди.\nТуркнинг номуси, эътибори, иймони, виждони золимларнинг оёғлари остида қолди.\nТуркнинг юрти, улоғи, ўчоғи, Турони ёт қўлларга тушди.\nТуркнинг билгиси, онги, ўй-уқуви, зийраклиги жаҳолат ўлжасиға кетди.\nСенинг омонатингга хиёнат қилғанларни эз, ур, ўлдур!\nБиламан, шу тобда сенинг у юксак ва улуғ руҳиятинг мен каби тубан руҳли ва ҳиммациз бир боласининг шу ҳолига ғазабли кулиб турибдур.\nБиламан, бу чоғда сенинг тўлқунли денгизларга ўхшаган юрагинг мен каби юраксиз бир ўғлингни шу кўринишидан нафрат қиладур.\nСенинг туркингни ўзим эздирдим,\nМен қўлимға топширдиғинг қилични ташлаб чолғуни олмаса эдим, Туроним таланмас эди!..\nМен ёлғиз қонли кўз ёшларимни бу сағанангга тўкмак учун эмас, у ёзуқларимни иқрор этарга келдим, хоқоним.\nМен ёлғиз ёзуқларимни иқрор этарға эмас, Туронға бердигим зарарларга тўламоқ учун келдим, хоқоним.\nЭй, арслонлар арслони!\nМени ёзуқларимдан ўт,\nМеним қўлимни тут,\nСенинг дунёда сиғмаган ғайратингга онт ичаманки, Туронинг эски шараф ва улуғликни қайтармасдан бурун аёғларингда ўтирмасман\nФитратнинг бизгача етиб келган ўзбек тилидаги шеърлари 1917- ва ундан кейинги даврларга оид. Маълумки, феврал инқилобидан кейин Туркистон халқларининг мустақилликка эришишлари учун жуда қулай фурсат туғилган. Фитрат шу даврда халқни мустамлакачилик кишанларини парчалаб, миллий истиқлол учун курашга даъват этувчи шеърлар ёзишга киришган. Аммо анъанавий аруз вазни, унинг назарида, бундай замонавий ғояни ифодалаш, халқни оёққа турғазиш ва сафарбар этиш кучига эга эмас эди. Шунинг учун ҳам Фитрат турк ва татар шеъриятларида шаклланган, ўзбек халқ оғзаки шеъриятида айрим унсурлари бўлган сочмани миллий адабиётимизга олиб кирди. Ўз она диёрини озод ва ҳур кўришни орзу қилган шоир „Юрт қайғуси“ деб номланган бир шеър ва тўртта сочма ёзиб, уларда ҳуррият учун кураш ғоясини баралла куйлайди. Ижодкор мазкур сочмаларида Туркистонни хўрланган ва хорланган Она образида тасвирлаб, бу жабрдийда Онани зулмкорлардан халос этиш учун соҳибқирон Амир Темур сингари миллат фидойиларини қўмсайди. У „Юрт қайғуси“ сочмасининг биринчи қисмида ўз қаҳрамони тилидан Амир Темурга мурожаат қилади.\nБундай мурожаат Фитратнинг „Темур сағанаси“ драмасида ҳам учрайди. Бу асарлардаги асосий ғоя — она юртни, Ватанни улуғлаш, халқ, миллатнинг озодлиги ва эркинлигидир. Зеро, маърифатга интилган инсон учун, айниқса шоир учун, бир томондан амир истибдоди, иккинчи томондан чор мустамлакаси зулми остида эзилган халқни, топталган юртни озод кўришдан ҳам улуғ ният бўлиши мумкинми? Мисол учун „Юрт қайғуси“ сочмасининг иккинчи қисмини келтириш мумкин.\nУ шу-йилларда „Миррих юлдузига“, „Шарқ“, „Шоир“ каби шеърларни яратиб, Туркистонни энди „қизил мустамлака“га айлантира бошлаган болшевикларга ва улар барпо этаётган тузумга нафрат туйғусини ифодалади. Бундан ташқари Фитрат бармоқ вазнида ёзилган мазкур шеърлари билан халқ оғзаки шеъриятининг мулки бўлган бармоқни ислоҳ этиб, Чўлпон билан бирга уни ёзма адабиётга олиб кирди ва унга янги ҳаёт бағишлади.\n1922-йилда Фитрат ташаббуси билан „Ўзбек ёш шоирлари“ шеърий тўплами босилиб чиқди. Бу тўпламдан Фитрат асарлари билан бирга ўша даврда қизғин ижод қилган Чўлпон, Боту ва Элбекнинг шеърлари ҳам ўрин олган ва халқ орасида катта қизиқиш билан ўқилган.\nЮрт қайғуси (Бир ўзбек йигитнинг тилиндан)\nЁцам тушимда, уйғонсам ёнимда, кўз юмсам миямда, кўз очсам қаршимда мунгли бир хаёл келиб турадур! Бу бир Хотун хаёли… Бир Хотунки, эгнида ипакли, лекин йиртиқ ва эски бир кўйлакдан бошқа бир кийим йўқ. Бош-оёқлари яланғоч, тирсакларигача қоп-қора лойқадан ботган, бақирурға товуши, қутилурға кучи қолмаған!..\nҚарайман: кимсасизлик юкиндан ориғланган танда золимона урулғон қамчиларнинг яраси бор. Кўраман: жоҳилона қилинган эмлардан носулға қайтған яралариндан қонлар оқиб турадур!..\nЭй, мунгли Хотун, сен кимсан?\nЭй, ғамли Она, нечук мундан айрилмайсан?\nҚайғу тутунлари ичра ёғдусиз қолған кўзларинг ёш ёмғурлари нечук тўкадур? Зулм занжирлари билан боғланган қўлларинг нечук ҳар ёнга узатиладур, нима тилайсан?..\nОҳ… Билдим… Билдим… Англадим!\nЭй, муқаддас Туронимнинг хаёли, кетмай тур, айрилма.\nЮртим, Туроним, сендан айрилмоқ, менинг ўлимим.\nСенинг учун ўлмоқ — менинг тириклигимдур.\nЙўқ, сен кимсасиз эмассан. Мана мен, борлиғим билан сенга кўмак қилурға ҳозир. Мана мен чин кўнгил билан сенинг йўлингда ўлурға рози.\nТамуғ оловлари қаршимда чиқса, яна сен сари кетарман.\nЯна сен сари чопарман.\nДунёнинг бутун балоари бошимга тўкулса,\nЗулм чўлининг темир тиконлари кўзларимға кирса, яна сени қутқарарман.\nЭй, туркликнинг муқаддас ўчоғи!\nФитрат насрда ҳам самарали ижод қилган. ХХ асрнинг 10-йилларида саҳна асари сифатида намойиш этилган „Мунозара“ Фитратнинг насрдаги илк асаридир. „Мунозара“ ҳам „Сайёҳи ҳинди“ ҳам Фитрат публицистикасининг ёрқин намуналаридандир. Фитрат кейинчалик ҳам ижтимоий, ҳуқуқий, маънавий ҳамда эстетик қарашларини ифодалашда публицистикадан самарали фойдаланди. Фақат 20-йилларнинг ўрталарига келибгина у „соф“ насрий асарларни ярата бошлади („Қиёмат“, „Меърож“, „Оқ мозор“, „Зайд ва Зайнаб“, „Заҳронинг имони“ ва бошқалар). „Мунозара“ ва „Сайёҳи ҳинди“ асарларида кўтарилган миллий қолоқлик, диний фанатизм мавзуси 20-йиллар учун ҳам долзарб аҳамиятга эга эди. Фитрат бу ҳикояларида диний сюжетлардан дин таъсирига қарши курашда фойдаланди. Бу асарлар, айниқса, 1930-йилда қайта ишланган „Қиёмат“ хаёлий ҳикояси ўзбек адабиётида фантастиканинг туғилиши ва шаклланишида миллий манба бўлиб хизмат қилди.\nФитрат драматургияси ҳам ўзига хослиги билан ажралиб туради. У 1916-йилдан бошлаб театр учун кўплаб асарлар яратди. Аммо унинг нафақат 1916-1918-йилларда ёзган „Бегижон“, „Қон“, „Або Муслим“, „Темур сағанаси“, „Ўғизхон“ сингари песалари, ҳатто 1934-йилда ёзган „Тўлқин“ опера либреттоси ҳам бизгача етиб келмаган. Маълумки, Фитратнинг 5 пардали „Бегижон“ песасида деҳқонларнинг хон зулмига қарши кўтарган исёнлари тасвир этилган. „Темур сағанаси“ песасида эса муаллифнинг „Юрт қайғуси (Темур олдинда)“ сочмасидаги истиқлол учун кураш ғояси ўзининг бадиий тажассумини топган. Фитрат ўша-йилларда ёзган бошқа саҳна асарларида ҳам тарихий ўтмишга мурожаат этганига қарамай, болшевикларнинг Туркистонда олиб борган ғайримиллий сиёсатига фаол муносабат билдириб, зулм ва зўравонликка асосланган „янги тузум“ни кескин қоралаган. Фитрат ижодининг шу даврдаги етакчи мотиви — болшевизмга қарши кураш ғояси „Чин севиш“ (1920) ва „Ҳинд ихтилолчилари“ (1923) песаларида айниқса ёрқин ифодаланган. Драматург Туркистонда Шўро ҳокимияти-йилларида содир бўлаётган фожеали воқеаларни Британиянинг мустамлакаси бўлган Ҳиндистонга кўчириб, инглиз мустамлакачиларига қарши курашаётган ҳинд истиқлолчилари сиймосида, маълум маънода, ўз ватандошлари образини яратди. Жавоҳарлал Нерунинг эътироф этишича, Фитратнинг бу асарлари ҳинд халқининг мустамлакачиликка қарши олиб борган курашига куч ва мадад берган.\nФитрат Москвадалик пайтида „Абулфайзхон“, „Шайтоннинг Тангрига исёни“ (1924), она юртига қайтгач эса „Арслон“, „Шўриши Восе“ („Восе қўзғолони“, 1927), „Тўлқин“ (1934) песаларини ёзди. Бу асарлари орасида „Абулфайзхон“ ўзининг шекспирона эпик кўлами билан ажралиб туради. Унда Фитрат Шекспир песаларига хос қабартма тип ва характерларни яратди. Зулмга асосланган салтанат тожининг отадан болага ўтиб келиши натижасида пайдо бўлувчи қонли оқибатларни ҳаққоний тасвирлади. Мазкур песа асосида Аштархонийлар сулоласининг сўнгги вакили бўлмиш Абулфайзхон салтанатининг таназзули (XVIII аср) натижасида Бухорода Манғит амирларининг салтанат тепасига келишлари билан боғлиқ тарихий воқеалар ётади. Фитратнинг олис тарихий воқеага назар солишдан мақсади: „Подшолик қон билан суғорилган бир оғочдир, қон оқиб турмаган ерда бу дарахтнинг қуриб қолиши аниқдир“ деган фалсафа билан яшаган ва ўзи ҳам шу ғайриинсоний фалсафанинг қурбони бўлган Абулфайзхон сингари қонхўр подшоларни тарих қаъридан олиб чиқиб, халққа кўрсатишдир. Фитрат бу асари билан болшевиклар тузуми ХХ асрнинг Абулфайзхони — Сталинни яратиши ва унинг бепоён мамлакатни қонга ботиришини башорат этди. Шу маънода мазкур трагедия Фитрат закоси билан яратиган халқни огоҳлантирувчи асардир. Фитрат бу асари билан ўзбек адабиётида трагедия жанрига асос солиб, мазкур жанрнинг асосий тамойилларини белгилаб берди.\nЎзбек тили ва адабиётини ўрганиш\nБулардан ташқари Фитрат ўзбек тилининг гармматикасини ўрганиш ишларини бошлаб берган ва шу соҳа ривожига катта ҳисса қўшган. У 1918-йилда Шокиржон Раҳимийва Қаюм Рамазон билан ҳамкорликда „Она тили“ дарслигини яратди. 1921-йилда Тошкентда бўлиб ўтган Тил ва имло қурултойида Фитрат ўзбек тилининг софлигини таъминлаш ва ривожлантиришга қаратилган бир қанча таклифларни ўртага ташлади. У 20-йилларда ўзбек тили табиатини ўрганишда давом этиб, „Ўзбек тили қоидалари тўғрисида бир тажриба: Сарф“ (1925), „Ўзбек тили қоидалари тўғрисида бир тажриба: Наҳв“ (1926) дарсликларини яратди ва бу дарсликлар 1930-йилга қадар бир неча марта нашр этилди. Олим ўзбек тили морфологияси ва синтаксисига бағишланган бу асарлари билан ўзбек тили грамматикасини илмий асосда ўрганиш ишига тамал тошини қўйди. Фитратнинг тилшунослик соҳасидаги катта хизматларидан яна бири унинг 20-йилларда қадимий туркий тил, жонли халқ тили ва шеваларга таянган ҳолда, илмий-адабий муомалага кириб келаётган янги тушунча ҳамда ҳодисаларни ифодалаш учун ўзбек тилининг луғат фондига янги сўзлар ҳамда атамаларни олиб кирганлигидадир.\nОлим „Энг эски турк адабиёти намуналари“ (матн, тадқиқот, изоҳлар, 1927), „Ўзбек адабиёти намуналари“ (матн, тадқиқот, изоҳлар, 1-жилд, 1928) тазкираларини тузиб, миллий адабий меросимизнинг энг қадимги даврдан сўнгги даврларга қадар яратилган намуналарини тўплаб, муайян тизимга солди („Ўзбек адабиёти намуналари“нинг иккинчи жилди номаълум сабабларга кўра эълон қилинмаган). „Қутадғу билиг“ сингари ўзбек ёзма адабиётининг халқ орасида сочилиб ётган ноёб ёдгорликларини қўлга киритиш, ўрганиш ва чоп этишга интилди. Ўзбек адабиётининг йирик намояндаларини илк бор ўрганиб, „Бедил“ (1923), „Навоийнинг форсий шоирлиги ва унинг форсий девони тўғрисида“, „Қутадғу билиг“ (1925), „Аҳмад Ясавий“ (1927), „Яссавий мактаби шоирлари тўғрисида текширишлар“, „Ҳиббат ул-Ҳақойиқ“, „Ўзбек шоири Турди“ (1928), „XVI асрдан сўнгра ўзбек адабиётига умумий бир қараш“, „Муҳаммад Солиҳ“, „Форс шоири Умар Хайём“ (1929), „Машраб“, „Фарходу Ширин“ достони тўғрисида" (1930) каби катта илмий қимматга эга рисола ва мақолалар яратди. Фитрат бу тадқиқотлари билан ўзбек адабиёцҳунослик мактабига пойдевор қўйди.\n„Шеър ва шоирлиқ“ (1919), „Адабёт қоидалари“ (1926), „Санъатнинг маншаи“ (1927), „Аруз ҳақида“ (1936) сингари мақола ва рисолалари билан адабиёт назарияси фанига асос солди.\nФитратнинг санъацҳуносликка оид хизматлари ҳам таҳсинга сазовордир. У 1921-йил Бухорода Шарқ мусиқаси мактабини ташкил этиб, бу мактабнинг биринчи директори лавозимида ишлайди. Мактабга мумтоз мусиқа билимдонлари (созанда, хонандалар) билан бирга Виктор Успенский сингари мусиқашуносларни ҳам таклиф этди. У шу вақтдан бошлаб „Шашмақом“ куйларини тўплаш ва нотага ёзиб олиш ишларига раҳбарлик қилди. Фитратнинг ташаббуси билан ота Жалол ва ота Ғиёсдан Бухоро Шашмақоми В. Успенский томонидан илк бора нотага олиниб, нашр этилди. Фитрат „Шашмақом“, „Ўзбек мусиқаси тўғрисида“ мақолалари ва „Ўзбек классик мусиқаси ҳам унинг тарихи“ (1927) рисоласи билан XX аср ўзбек мусиқашунослик фанини бошлаб берди.\nФитрат илғор демократик ғоя ва фикрлари учун кўпчилик жадидлар қаторида шаккоклик ва исёнкорликда айбланди. Чор маъмурлари эса уни мустамлакачиликка қарши турганликда айбладилар, коммунистик мафкура ҳумрон бўлган шўролар даврида эса, миллатчиликда, пантуркизм ғояси тарафдори, „халқ душмани“ деган туҳматлар билан айбладилар. Профессор Ҳ.Ёқубовнинг ҳикоя қилишича, Фитратни 1937-йилгача унинг дўсти Файзулла Хўжаев ўз ҳимоясига олиб келган. 1937-йилда кўпчилик қатори Фитрат ҳам НКВД томонидан қамоққа олинган. Иосиф Сталиннинг 1938-йил 28-мартдаги „Отувга эълон қилинганлар рўйхати“га тушган.\nАбдурауф Абдураҳим ўғли Фитрат 1938-йил 4-октябр куни Тошкент шаҳрининг ҳозирги Юнусобод тумани Бўзсув қирғоғидаги қатлгоҳда отиб ўлдирилди. Уни ўлимга маҳкум қилиш ҳақидаги суд қарори бир кундан кейин яъни 1938-йилнинг 5-октябрида имзоланди.\nФитрат 110-йиллик юбилейи шарафига чиқарилган почта маркаси.\n1963-йил Иосиф Сталин вафотидан сўнг Фитрат номи оқланди.\n1991-йил 25-сентябрда Абдурауф Фитратга ўзбек драматургиясини ривожлантиришдаги, реалистик адабий танқидчилик ҳамда адабиёцҳунослик мактабига асос солишдаги хизматлари учун Алишер Навоий номидаги Ўзбекистон Республикаси Давлат мукофотиберилди. Мустақиллик ордени берилди. Тошкент ва Бухорода Фитрат номидаги кўчалар, мактаблар очилди. Бухоро шаҳрида Фитрат боғи ва уй-музейи ташкил қилинди (1996). Бухоро шаҳрида Фитрат ҳайкали ўрнатилди. 1996-йилда Абдурауф Фитрат таваллудининг 110-йиллиги мамлакат миқёсида нишонланди, „Ўзбекистон почтаси“ томонидан Фитратга бағишланган почта маркалари чиқарилди.


Буюк Британияда шифокорларнинг иш ташлаши туфайли 125 мингдан ортиқ операция ва қабуллар бекор қилинди\n15:07 / 25.04.2016\nБуюк Британияда тиббиёт муассасалари ходимларининг иш ташлаши оқибатида 125 мингдан ортиқ жарроҳлик амалиётлари ва шифокор қабуллари бекор қилинди. Бу ҳақда The Telegraph хабар берди.\nМаълум бўлишича, 26- 27 апрель кунлари Британия тиббиёт бирлашмаси (BMA) аъзолари бўлмиш ёш шифокорлар 48 соатлик иш ташлаш ўтказади. Шу икки кун давомида улар беморларга ҳеч қандай тиббий ёрдам кўрсатишмайди, шифохоналарда эса уларнинг ўрнини катта ёшли ҳамкасблари эгаллайди.\nМамлакат ҳудудидаги ҳар 3 шифохонадан биттаси танг аҳволда. Тахминан 38 фоиз тиббиёт муассасалари беморлар сони кўплиги туфайли тезкор чоралар кўришга мажбур бўлмоқда.\nБуюк Британия соғлиқни сақлаш вазири Жереми Ҳант иш ташлаш иштирокчиларидан ўз қарорларини қайта кўриб чиқишни сўради, чунки норозилик акцияси бутун мамлакат бўйлаб беморларнинг ҳаётини хавф остига қўймоқда.


ИСЛОМИЙ ДАЪВАТНИ ЁЙИШ - | Hizb-Uzbekiston.info\nМайк Помпеонинг Хартум сафари британияпарастлар огоҳлантируви билан америкапарастлар тил бириктируви ўртасида\nАмерика ҳамда парчаланишнинг турли хил янги омиллари\nҲижрат тарихдаги энг буюк давлатга асос солди\nАҚШдаги ҳодисалар ва уларнинг халқаро позицияга бўлган таъсири\n2020 йилги давлат бюджетига ўзгартишлар киритиш Судан ўтиш даври ҳукуматининг қатор жиноятларига қўшилган яна бир жиноятдир\nЯҳудийлар билан муносабатларни нормаллаштирувчилар: тарсакилар ва саҳифалар\nHome›САҚОФИЙ БЎЛИМ›ИСЛОМИЙ ДАЪВАТНИ ЁЙИШ\nВАЗИФАЛАР ВА СИФАТЛАР\nДунёни яхши кўриш шахс ва жамоат ҳолларида мусулмонларнинг юзларига тушган қаттиқ тарсаки бўлди. Бу тарсаки дин аҳкомларини маҳкам ушлашдан чиқариб, золим ва адашувчиларнинг йўлига тортди ва уларни бугунги кундаги хорлик ва тубанлик ёқасига олиб келди. Жуда озчилик бўлган айрим узрли кимсаларни ҳисобга олмаганда бирор мусулмон ушбу тарсакидан саломат қолган эмас ва иккинчи довонни босиб ўта олган эмас. Магар айрим мусулмонлар даъватни етказишдан ўзларини жавобгар ҳис этганлар. Мусулмонларни дунёни севишдан ва Аллоҳ йўлида жиҳод қилишни ёмон кўришдан огоҳ этдилар. Мусулмонларни охиратни яхши кўришга, шариат аҳкомлари билан чекланишга ҳамда кофирларнинг ҳукмронлигидан бутунлай халос бўлиш учун ва азизлигу ғалаба яна ўзимизга қайтиб келиши учун ер юзида Аллоҳнинг ҳукмини барпо қилишга ундадилар. Ислом даъватчининг гап-сўзида, амалларида ва хулқ-атворида намоён бўлиб турмоғи лозим. Даъватчи Аллоҳнинг шариатини мукаммал ушлайдиган кимсадир. Чунки даъватни тарк этган одам қаттиқ гуноҳкор бўлади. Кўпинча у – гарчи ҳар доим рўзадор, намозхон, ибодатгўй бўлса ҳам – жоҳилият ўлимида ўлади. Шундай экан, агар мусулмон Аллоҳнинг шариатини тўлалигича ушлашни ва Роббисининг розилигига етишни хоҳласа – намоз, рўза, закот, ҳаж ибодатларини бажариш ва маъсият, мункарлардан четланиш билан бирга – даъватни етказиши ва Исломга амал қилишни тирилтириши вожиб. Акс ҳолда у заиф, гуноҳкор бўлади.\nИслом биздан икки асосий ишни талаб қилади:\n1. Исломга амал қилиш.\n2. Уни инсонларга етказиш.\nИсломга уни инсонларга етказмаган ҳолда амал қилиш талабнинг ярмидир. Амал қилмаган ҳолда уни етказиш ҳам талабнинг ярмидир. Ҳам амал қилиш, ҳам инсонларга етказиш билан талаб тўла амалга ошади. Маълумки, Аллоҳнинг шариати билан чекланадиган даъватчида Ислом шаклланади, у талабни тўкис адо этади, Аллоҳдан ҳақиқий тақво қилади. Ана ўша даъватчи дунё муҳаббатидан иборат бўлган иккинчи довонни босиб ўтиб, охиратни афзал билган ва охират учун амал қилган инсондир. У бутун оламлар Парвардигорининг изни-иродаси билан жаннат неъматларига «пешқадам» бўлгувчилардир.\nИСЛОМИЙ ДАЪВАТНИ ЁЙИШ ИСЛОМИЙ ДАЪВАТНИ ЁЙИШ ИСЛОМИЙ ДАЪВАТНИ ЁЙИШ ИСЛОМИЙ ДАЪВАТНИ ЁЙИШ\nTagsВАЗИФАЛАРДУНЁ МУҲАББАТИСИФАТЛАР“ИСЛОМИЙ ДАЪВАТНИ ЁЙИШ”\nМусулмонларнинг Суриядаги қотили билан Фаластиндаги қотили ўртасида ҳеч қандай фарқ йўқ!\nДе Мистура принципларини қабул қилиш Аллоҳга, Росулига ва мўминларга хиёнатдир\nИймон ва куфр жангида ғолиблик


Фейсбук ва Твиттер одамлар онгини бошқармоқда - Tafsilot.uz\n28-июнь 2017, 23:43\nОксфорд университети олимлари фикрича, ижтимоий тармоқларда олиб борилаётган пропаганда жамиятдаги инсонларнинг фикрларини манипуляция қилиш вазифасини бажармоқда, деб ёзади Guardian нашри.\nОксфорд Интернет институтининг “Пропагандани хисобий тадқиқ қилиш” лойиҳаси бўйича дунёнинг 9 та мамлакати: АҚШ, Бразилия, Германия, Канада, Полша, Россия, Тайван, Украина ва Хитойда Фейбук ва Твиттер тармоқлари орқали қандай тарғибот ўтказилаётгани ўрганилган.\nИнтернет фанлари профессори Филипп Ҳоварднинг айтишича, олимлар Фейсбук ва Твиттер алгоритмлари ёрдамида интернет тармоғида кенг тарқалган «ёлғон, уйдирма ва нотўғри маълумотларни тарқатиш»дан иборат анъанавий пропаганда унсурларини аниқлашган. Маълум бўлишича, Россияда энг фаол Твиттер фойдаланувчиларининг 45 фоизи ботлардан иборат экан.\nТадқиқотда айтилишича, ижтимоий тармоқларда муайян хабарларни автоматик тарқатиш билан шуғулланувчи аккаунтлар ҳақиқий фойдаланувчилардан устун келиши ва улар ўртасида баҳс-мунозараларга сабаб бўлади. Тадқиқотчилар АҚШда “виртуал машҳурлик”нинг аҳамиятини Доналд Трампнинг президентлик кампанияси даврида Твиттерда кузатилган фаоллиги мисолида кўрсатиб беришган.\nЛойиҳа раҳбари Самуэл Вулли интернет тармоғида пропаганда қилишда ботларнинг аҳамиятига эътибор қаратган. «Ботлар одамларни манипуляция қилишни истаган бир кишининг имкониятларини бир неча маротаба кўпайтира олади», – дейди тадқиқотчи.\nТадқиқот Россиянинг ижтимоий тармоқлардан нафақат ташқи душманларга қарши, балки оддий россияликларни бошқаришда ҳам самарали фойдаланаётганини кўрсатган. Тадқиқот муаллифларидан бири Сергей Сановичнинг айтишича, Россияда онлайн пропагандани сиёсий мусобақа юзага келтирган. Россия интернет пропагандасидан илк бор ички барқарорлик ва Путиннинг ҳокимиятига таҳдидларга қарши кураш мақсадида фойдалана бошлаган.\nsof.uz сайтидан олинди.\nШакарнинг нархи яна ошадими?\nБилдирилган фикрлар (-1)


ФУҚАРОЛАРНИНГ ҲУҚУҚ ВА ЭРКИНЛИКЛАРИНИ - Ўзбекистон овози газетаси\nишончли ҳимоялаш — долзарб масала\nБугунги кунда халқаро вазиятнинг шиддат билан ўзгариши, ер юзининг турли нуқталарида янги низо ўчоқларининг пайдо бўлиши жаҳон жамоатчилигида чуқур ташвиш ва хавотир уйғотмоқда. Мамлакатлар иқтисодиёти орқага кетмоқда, иш ўринлари қисқармоқда, инсоннинг олий ҳуқуқлари, муқаддас қадриятлари поймол қилинмоқда. Бу давлатлар тинчлигига, фуқаролар ҳаётига катта хавф соляпти.\nАна шундай мураккаб шароитда мамлакатимизда хотиржамликни таъминлаш, халқимизнинг осойишта турмушини ҳимоя қилиш, ҳуқуқ-тартибот идоралари фаолияти ва масъулиятини кучайтириш долзарб масаладир. Яқинда қабул қилинган «Ички ишлар органлари тўғрисида»ги Қонун бу борада муҳим аҳамиятга эга.\nМазкур Қонуннинг мазмун-моҳияти, аҳамияти ҳақида Олий Мажлис Қонунчилик палатаси Мудофаа ва хавфсизлик масалалари қўмитаси аъзоси, Ўзбекистон ХДП фракцияси аъзоси Комила КАРОМОВА билан суҳбатлашдик.\n— Бугун дунёнинг турли ҳудудларида юз бераётган мудҳиш воқеа-ҳодисалар, таҳдидлар фақат ўша давлат ёки минтақа ҳаётига дахлдор деган одам адашади. Чегара билмас бу хавф-хатарлар бутун инсониятнинг, тараққиётнинг душманидир. Геосиёсий ўйинлар, диний экстремизм, терроризм, наркобизнес, миллатлараро низолар инсониятга катта офатлар келтиришини ҳаммамиз кўриб, билиб турибмиз.\nҲуқуқни муҳофаза қилувчи органлар, хусусан, ички ишлар тизими фаолияти бундай қалтис жараёнда мамлакатда тинчликни таъминлашда катта аҳамият касб этади. Бир сўз билан айтганда, юртда тинчлик, осойишталик ҳукм суриши, фуқаролар хавфсизлиги, ҳуқуқ ва эркинликлари таъминланиши кўп жиҳатдан ушбу соҳа ходимлари масъулиятига боғлиқ.\nШунинг учун мамлакатимизда ички ишлар органлари фаолиятини тартибга солувчи қонунчиликнинг яхлит тизимини жорий этиш зарурати туғилди. «Ички ишлар органлари тўғрисида»ги Қонун шу мақсадда ишлаб чиқилди ва қабул қилинди.\nҚонунга кўра, фуқароларнинг ҳуқуқлари, эркинликлари ва қонуний манфаатларини ҳимоя қилиш, жамоат тартибини сақлаш ва хавфсизлигини таъминлаш, тезкор-қидирув фаолиятини амалга ошириш, жиноят ишлари бўйича суриштирув ҳамда дастлабки терговни ўтказиш ички ишлар органлари фаолиятининг асосий йўналишларига киради. Шунингдек, улар уюшган жиноятчиликка ва терроризмга қарши курашиш, ҳуқуқбузарликларнинг олдини олиш, эҳтиёт чоралари ва жазони ижро этиш чораларини қўллашни ташкил қилиш, йўл ҳаракати хавфсизлигини таъминлаш, ёнғин хавфсизлиги, қўриқлашга доир ишларни амалга оширади.\nҚонунда ички ишлар органлари фаолиятининг асосий принциплари қонунийлик, ягоналик, фуқароларнинг ҳуқуқлари, эркинликлари ва қонуний манфаатларини ҳурмат қилиш, очиқлик ва шаффофликдан иборат эканлиги белгиланган.\n— Шу ўринда фуқаролар ҳуқуқларини ҳимоя қилишнинг қонуний асосларига чуқурроқ тўхталсангиз...\n— Қонунда қайд этилишича, ички ишлар органлари ўз фаолиятини фуқароларнинг ҳуқуқлари, эркинликлари ва қонуний манфаатларини ҳурмат қилиш асосида амалга оширади.\nҚийноқларга солиш, зўравонлик қилиш, бошқа шафқатсиз ёки инсон қадр-қимматини камситадиган тарзда муомалада бўлиш тақиқланади.\nЯна бир муҳим томони — ички ишлар органи ходими фуқарога мурожаат этганида ўз лавозимини, унвонини, фамилиясини, исмини, отасининг исмини айтиши, фуқаронинг талабига кўра хизмат гувоҳномасини кўрсатиши, шундан сўнг мурожаат қилишининг сабаби ва мақсадини маълум қилиши керак. Фуқарога нисбатан унинг ҳуқуқ ва эркинликларини чекловчи чоралар қўлланилган тақдирда, бунинг сабабини ҳамда асосларини, шунингдек, фуқаронинг шу муносабат билан юзага келадиган ҳуқуқлари ва мажбуриятларини унга тушунтириши шарт.\n— Ички ишлар органлари ходимларининг мажбуриятлари ва ҳуқуқлари нимадан иборат?\n— Бу ҳақдаги меъёрлар Қонуннинг 3-бобида келтирилган. Хусусан, 16-моддада ички ишлар органларининг мажбуриятлари белгиланган. Унга кўра, ички ишлар органлари ходимлари фуқароларнинг ҳуқуқлари, эркинликлари ва қонуний манфаатларини, юридик ва жисмоний шахсларнинг мулкини, шахс, жамият ва давлат хавфсизлигини ҳимоя қилиш бўйича ўз ваколатлари доирасида барча зарур чораларни кўриши лозим. Жамоат жойларида, шу жумладан, кўчаларда, майдонларда, истироҳат боғларида, транспорт магистралларида, вокзалларда, аэропортларда, шунингдек, оммавий тадбирларни ўтказиш чоғида улар фуқароларнинг хавфсизлигини таъминлаши керак. Бундан ташқари, Қонунда жиноятларнинг олдини олиш, уларни аниқлаш, чек қўйиш ва фош этиш чораларини кўриш мажбуриятлари қайд этилган.\nИчки ишлар органлари ходимларининг ҳуқуқлари ҳақида гапирадиган бўлсак, улар фуқаролардан қонун ҳужжатларига риоя этишни, ғайриқонуний хатти-ҳаракатларни тугатишни талаб қилиши, бу талаблар бажарилмаган тақдирда эса мажбурлов чораларини қўллаши мумкин.\nШунингдек, фуқароларнинг шахсий хавфсизлиги ва жамоат хавфсизлигини таъминлаш, жиноятларнинг олдини олиш, уларни содир этган ёки қидирувда бўлган шахсларни аниқлаш ҳамда ушлаш мақсадида фуқароларга тегишли бўлган турар-жойларда ва бошқа биноларда, уларга қарашли ер участкаларида фуқароларнинг розилиги билан, ташкилотлар жойлашган ҳудудда ва биноларда эса уларнинг маъмурияти рухсати билан ёки мулкдорнинг розилиги билан бўлиш ҳуқуқига ҳам эга.\nУмуман олганда, ички ишлар органлари фуқаролар ҳуқуқ ва манфаатларини ҳимоя қилиш, уларнинг хавфсизлигини таъминлаш, ҳудудларда, жамоат жойларида тартибни сақлаш бўйича қатор ҳуқуқ ва мажбуриятларга эгалиги қонунда батафсил баён этилган.\n— Ички ишлар органлари ходимларининг ижтимоий ҳимоясини таъминлаш масаласи ҳам долзарбдир. Қонунда бу борада қандай кафолатлар белгиланган?\n— Албатта, Қонунда бу масалага алоҳида эътибор қаратилган. Хусусан, ички ишлар органлари ходимлари соғлиғини сақлаш, меҳнатига ҳақ тўлаш, уй-жой билан таъминлаш, мол-мулкига етказилган зарарнинг ўрнини қоплаш, хизмат мажбуриятларини бажариш чоғида транспорт воситаларидан имтиёзли фойдаланиши мумкинлиги белгиланган. Шунингдек, Қонунда ички ишлар органлари ходимларининг давлат пенсия таъминоти, суғуртаси билан боғлиқ масалалар ҳам акс этган.\nСайловолди дастуримизда фуқароларнинг қонуний ҳуқуқлари ва манфаатларини таъминлаш, ҳуқуқ-тартибот ислоҳотларини такомиллаштириш йўналишларига алоҳида эътибор қаратилганлигини инобатга олсак, мазкур Қонун партиямиз учун ҳам принципиал аҳамиятга эга.\nХулоса қилиб айтганда, «Ички ишлар органлари тўғрисида»ги Қонун фуқароларнинг ҳуқуқ ва эркинликларини ишончли ҳимоялаш, юртимиздаги тинч ва осуда ҳаётни асраб-авайлашга хизмат қилади.


ЎЗИНИ ЎЗИ БАНД ҚИЛГАН ШАХСЛАР СОЛИҚ ОРГАНЛАРИДА ҚАНДАЙ РЎЙХАТГА ОЛИНАДИ » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » ЎЗИНИ ЎЗИ БАНД ҚИЛГАН ШАХСЛАР СОЛИҚ ОРГАНЛАРИДА ҚАНДАЙ РЎЙХАТГА ОЛИНАДИ\nҚарор лойиҳаси Президентнинг 8.06.2020 йилдаги «Тадбиркорлик фаолияти ва ўзини ўзи банд қилишни давлат томонидан тартибга солишни соддалаш тириш чора-тадбирлари тўғрисида»ги ПҚ-4742-сон Фармонига мувофиқ тайёрланган.\nЎзини ўзи банд қилган шахслар тўғрисида маълумотлар базаси (регистр) меҳнаторганлари томонидан яратилади ва параллел равишда Ягона миллий меҳнат тизимида (ЯММТ) шакллантириладиган жисмоний шахснинг шахсий ишга жойлашиши тарихига интеграция қилинади.\nЎзини ўзи банд қилган шахснинг мобиль телефонии ва у билан боғланиш мумкин бўлган бошқа маълумотлар;\nЎзини ўзи банд қилган шахслар доимий яшаш жойидан қатъи назар, улар меҳнат фаолиятини амалгаоширадиган ҳудуд бўйича солиқ органларида ҳисобга қўйилади. Уларга махсус мобиль илова ёки шахсий кабинет орқали солиқ органларида ҳисобга қўйилганлиги тўғрисида матрицали штрих-кодга (QR-код) эга бўлган маълумотнома юборилади. Ушбу маълумотнома чекланмаган муддатга берилади.\nЎзини ўзи банд қилган шахслар томонидан ижтимоий солиқ қонун ҳужжатларида белгиланган тартибда ва миқдорлардатўланади. Ушбу сумма тўлиқлигича бюджетдан ташқари Пенсия жамғармасига ўтказилади ва ундан келиб чиққанҳолда, якка тартибдаги тадбиркорлар учун ўрнатилган тартибда пенсия ҳисоблаш учун даромад ҳажми аниқланади.\nЎзини ўзи банд қилган шахслар ва уларнинг маҳсулотлари дан (хизматларидан) фойдаланувчилар ўртасидаги фуқаролик-ҳуқуқий муносабатлар;\nНизомга иловада ўзини ўзи банд қиладиган шахслар учун фаолият (ишлар, хизматлар) турлари рўйхати келтирилган. Амалдаги рўйхатга солиштириладиган бўлса, унга яна бир фаолият тури – «Номоддий маданий мерос объектларини (дорбозлар, аскиявалапар) асраш ва улардан фойдаланиш фаолияти» киритилган.\nЖиззах вилояти Дўстлик туман бўлими бошлиғи\nПенсия тайинлашда ўртача ойлик иш ҳақини аниқлашнинг умумий тартиби қандай?\nПенсияда суғуртаси тизимидан хабарингиз борми?\nИшламайдиган фуқароларнинг турмуш ўртоқлари ҳам пенсияга чиқиши мумкин


ОБ-ҲАВО МАЪЛУМОТИ: ҳарорат кескин пасаймоқда - Darakchi\nОБ-ҲАВО МАЪЛУМОТИ: ҳарорат кескин пасаймоқда\nЖАМИЯТ 09.09.2019, 16:13\nРеспублика Гидрометеорология марказининг хабар беришича, 10 сентябрь куни Тошкентда ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 9-11, кундузи 23-25 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13, кундузи 20-25 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр, тезликда шамол эсади. Кечаси 8-13, кундузи 22-27 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Кечаси 8-13, кундузи 20-25 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15, кундузи 24-29 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, кечаси ва куннинг биринчи ярмида баъзи жойларда ёмғир ёғиши мумкин. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 8-13, кундузи 17-22 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, баъзи жойларда ёмғир ёғади. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 3-8, кундузи 10-15 даража иссиқ бўлади.\nИпотека кредитлари, шифокорлар маошига 100 фоиз устама, транспорт... Сўхликларга бир қатор имтиёзлар берилади


Жулиан Ассанж Эквадор элчихонасини тез орада тарк этишини билдирди\nWikileaks сайтининг икки йилдан буён Лондондаги Эвкадор элчихонасида жон сақлаётган асосчиси Жулиан Ассанж тез орада элчихона биносини тарк этиш ниятида эканини билдирди.\n18 август куни берган матбуот анжуманида Ассанж Буюк Британия ёки Швеция прокуратуралари томонидан ўзига нисбатан расман айблов эълон қилинмаганини такрорларкан, Европа "қонун устиворлиги ҳукм сурган ҳудуд" бўлиб қолишига ишонишини айтди.\nАйни пайтда Жулиан Ассанж Эквадорнинг Лондондаги элчихонасини қачон тарк этишини аниқ айтмади.\nШу вақтгача элчихонани тарк этган тақдирда 43 яшар Жулиан Ассанж ҳисбга олиниши мумкинлиги тахмин қилиб келинмоқда.\nУ 2012 йилда Швецияга экстрадиция қилиниши эҳтимолидан қочиб, Эвкадордан сиёсий бошпана олган ва Лондондаги элчихонага яширинган. Швецияда у жинсий зўравонликка оид жиноятда гумон қилиниб, қидирувга берилган.


ФВВ чигирткалар хавфидан огоҳлантирди, 600 минг гектар майдонга ишлов берилмоқда\n11:35 / 10.04.2021\nРеспублика бўйлаб зарарли чигиртка билан курашиш мавсуми бошланди. Фавқулодда вазиятлар вазирлиги матбуот хизмати раҳбари Мурод Содиқов олиб борилаётган тадбирлар бўйича сўзлаб берди.\n“Республикамизнинг барча ҳудудларида зарарли чигирткаларнинг тарқалишига қарши чораларни кўриш тадбирлари бошланди. Фавқулодда вазиятлар ҳамда Қишлоқ хўжалиги вазирликлари мутахассислари билан ўзаро ҳамкорликда жорий йилда ҳашаротлар таҳдид қилиши мумкин бўлган тахминий экин майдонлари ҳисоблаб чиқилди. Бу деярли 600 минг гектар қир-адир ерларидир. Айни кунларда чигиртка тарқалиши мумкин бўлган ҳудудларда кимёвий ишлов бериш тадбирлари олиб борилмоқда.\nБуларга, Хоразм, Қашқадарё ва Сурхондарё вилоятларини мисол тариқасида келтириш мумкин. Бу каби тадбирлар тез кунларда Бухоро, Самарқанд ва Сирдарё вилоятларида ҳам бошланади. Фарғона водийси ҳудудларида эса профилактик тадбирлар май ойининг бошида ўтказилиши режалаштирилган.\nШуни таъкидлаш керакки, жараёнларга ўнлаб делтапланлар ва юзлаб қишлоқ хўжалиги техникалари жалб этилмоқда. Бу каби чораларнинг ўз вақтида амалга оширилиши қишлоқ хўжалиги ерларига зарарли чигирткалар таъсири олдини олишига хизмат қилади”, деди Мурод Содиқов ўз чиқишида.\n17:50 / 11.05.2022\nСел келадиган ҳудудларда қутқарув отрядлари сони кўпайтирилади\n10:20 / 21.04.2022\n“Бундай сел 80 йил аввал кузатилган”: ФВВ Самарқанд ва Жиззах вилоятида оққан сел оқибатларини маълум қилди\n21:06 / 04.03.2022\nФВВ довонда кучли ёғингарчилик ва Чимёнда қор кўчиш хавфидан огоҳлантирди\n07:36 / 04.03.2022\n2021 йилда табиий офат хавфи мавжуд ҳудудлардан 125 нафар фуқаро хавфсиз ҳудудларга доимий яшаш учун кўчирилган


Тошкент вилояти ҳокими ишдан олинди, ўрнини Ортиқхўжаевнинг собиқ ўринбосари эгаллади\n17 май 2022, Тошкент вақти: 02:31\nТошкент вилояти ҳокими Рустам Холматов президент фармони билан ишдан олинди.\nУнинг ўрнига Тошкент шаҳар ҳокими Жаҳонгир Ортиқхўжаевнинг биринчи ўринбосари сифатида фаолият юритган Даврон Ҳидоятов вилоят ҳокими вазифасини бажарувчи этиб тайинланди.\nОлдинроқ президент Шавкат Мирзиёев битта ҳоким ва вазир ишдан олинишини эълон қилганди. "Садоқатли одам, лекин ишни бажара олмаяпти. Аравани тортмаяпти", — деганди президент ишдан кетадиган ҳоким ҳақида гапириб.\nХолматов 2019 йил июнь ойидан Тошкент вилояти ҳокими этиб тайинланган эди. Ундан олдин Рустам Холматов Тошкент вилояти ҳокимининг қишлоқ ва сув хўжалиги масалалари бўйича биринчи ўринбосари лавозимида ишлаган.\nПрезидент фармони билан, шу вақтга қадар Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари лавозимида фаолият юритган Даврон Ҳидоятов вилоят ҳокими вазифасини бажарувчи этиб тайинланган.\nШавкат Мирзиёев яқин орада бир ҳоким ва бир вазир лавозимини тарк этишини айтганди.\n29 январь куни Спорт вазири Дилмурод Набиев бошқа ишга ўтиши муносабати билан лавозимидан озод этилгани хабар қилинди.\nШавкат Мирзиёев Спорт вазири вилоятларда етарлича ишламаётгани ҳақда айтар экан:\n"Иккитаси кетади, ноинсофлар. Бош вазирга айтганман, ўнта вазирни ишдан олишимиз керак, деб. Иккитаси ишдан олинди, лекин бу ҳали етарли эмас", — деганди Мирзиёев.


Янги таҳрирдаги Солиқ кодекси – кўргазмали семинари ташкил этилди — Review.uz\nЯнги таҳрирдаги Солиқ кодекси – кўргазмали семинари ташкил этилди\n6 январь куни “Ўзэкспомарказ” мажмуасида Давлат солиқ қўмитаси томонидан ташкил этилган уч кунлик кўргазмали семинар ўз ишини бошлади.\nМазкур тадбир давлат солиқ хизмати учун энг муҳим бўлган хужжат - 2020 йил 1 январдан кучга кирган янги таҳрирдаги Солиқ кодекси тарғиботига бағишланди.\nСеминарга Молия вазирлиги, Давлат солиқ қўмитаси, Давлат божхона қўмитаси, Савдо-саноат палатаси ва Бизнес-Омбудсман раҳбарияти ва масъул ходимлари жалб қилинди.\n- Янги таҳрирдаги Солиқ кодекси солиқ қонунчилигини максимал даражада соддалаштиришга йўналтирилган концептуал ўзгартиришлардан иборат,- дейди Ўзбекистон Республикаси Молия вазири ўринбосари Дилшод Султонов. – Ҳужжатнинг асосий мақсади инсофли солиқ тўловчилар манфаатларини химоя қилишдир.\n- Жаҳон тажрибаси асосида янги таҳридаги Солиқ кодекси билан давлат солиқ хизмати органлари ва солиқ тўловчилар ўртасидаги муносабатларнинг шакллари ҳамда механизмлари такомиллаштирилмоқда, замонавий ахборот-коммуникация технолгияларини амалиётга татбиқ қилиш орқали янги хизмат турлари жорий қилинмоқда,- таъкидлайди Давлат солиқ қўмитаси раиси Бехзод Мусаев.\nКўргазмали семинарнинг биринчи кунида Тошкент шаҳри ва Тошкент вилоятида фаолият юритадиган 1000 дан ортиқ тадбиркорлар ва хисобчилар ҳамда оммавий ахборот воситалари ходимлари ташриф буюрди. Тадбир тафсилотлари “Ўзбекистон 24” телеканали орқали тўғридан-тўғри эфирга узатилди.\nКўргазмалар залида 40 дан ортиқ мавзулардаги ахборот стендлари иштирокчилар эътиборига ҳавола этилди. Янги Солиқ кодекси қабул қилиниши муносабати билан солиқ қонунчилигига киритилган янгиликлар ҳақида 30 та мавзудаги 3,5 мингта буклетлар тарқатилди.\nКўргазмали семинар доирасида тадбиркорлар ва бухгалтерларга Солиқ кодексига оид шарҳлар, интервьюлар, шунингдек янги таҳрирдаги Солиқ кодекси амалга киритилиши билан боғлиқ энг кўп учрайдиган саволларга жавобларни ўз ичига олган «Солиқ-плюс» - «Налоги плюс» газеталарининг махсус сони тарқатилди.\nКўргазмали семинарнинг биринчи куни натижаларига кўра, солиқ тўловчилар томонидан 120 дан ортиқ саволлар ўртага ташланди. Бу бизнес вакилларининг солиқ ислоҳотлари билан танишишга бўлган катта қизиқишларини билдиради. Молия вазирлиги ва Давлат солиқ қўмитаси мутахассислари барча саволларга батафсил жавоблар берди.\nШунингдек, семинарда кўтарилган ва ёзма равишда келиб тушган саволлар ва уларнинг жавоблари Молия вазирлиги ва Давлат солиқ қўмитасининг расмий веб-сайтларида эълон қилинади.\nТошкент шаҳрида ўтказиладиган семинарларда жами 3,5 мингдан ортиқ хўжалик юритувчи субъектлар вакилларини жалб қилиш режалаштирилмоқда. Кейинчалик мазкур тадбир асосида республикамизнинг ҳар бир ҳудудида янги таҳрирдаги Солиқ кодекси мазмун-моҳиятини солиқ тўловчилар ўртасида тушунтиришга қаратилган семинар-тренинглар ўтказилади. Бунинг учун Давлат солиқ қўмитасида ҳар бир ҳудуд учун алоҳида ишчи гуруҳлари тузилган.


15:44 / 28.10.2016\nМарказий сайлов комиссияси томонидан Ўзбекистон Республикаси Президенти сайловини ёритиш бўйича Республика матбуот марказида мамлакатимиз ва хорижий оммавий ахборот воситалари вакиллари учун видеконференцалоқа шаклида брифинг ўтказилди.\nМарказий сайлов комиссияси раиси М.Абдусаломов тадбир иштирокчиларини Марказий сайлов комиссиясининг қарорлари, шунингдек Ўзбекистон Республикаси Президенти сайловига тайёргарлик бориши ҳақида хабардор қилди.\nХусусан, сиёсий партиялардан келиб тушган таклиф ва истакларини инобатга олиб, ҳар бир номзодга ўз сайловолди дастурларини аҳолига етказиш учун Ўзбекистон Миллий телерадиокомпаниясининг “Ўзбекистон” ва “Ёшлар” теле- ва радиоканалларида 638 дақиқадан, Ўзбекистон Миллий телерадиокомпаниясининг 12 та ҳудудий телеканалларида 206 дақиқа, Тошкент телерадиоканалида 286 дақиқадан бепул эфир вақти ажратилади.\n“Халқ сўзи”, “Народное слово” ва “Правда Востока” газеталарида 6 саҳифадан, “Нурли жол” ва “Овози тожик” газеталарида 5 саҳифадан иборат нашр майдони бепул берилади. Бундан ташқари, ҳудудлардаги 30 та маҳаллий газетада ҳар бир номзод учун 55,5 саҳифа нашр майдони бепул тақдим қилинади.\nШунингдек, номзодларнинг ҳар бири республикамиз бўйича 642 тадан ташқи реклама воситасидан, яъни, махсус конструкциялар, экранлар, биллбордлардан ўз дастурий ғоя ва мақсадларини тарғиб қилишда фойдаланадилар. Шунингдек республикамизнинг 36 та электрон мониторида ҳам номзодларнинг ташвиқот роликлари бепул жойлаштириш имконияти яратилади.\nЭътиборли жиҳати, сайлов тажрибамизда биринчи марта “Овози тожик”, “Нурли жол” газеталари нашр майдонларидан ҳам номзодлар ташвиқоти учун фойдаланишга қарор қилинди. Бу шубҳасиз мамлакатимизда истиқомат қилаётган турли миллат вакилларининг номзодлар сайловолди дастурлари қоидалари билан яқиндан танишиш имкониятини янада кенгайтиради.\nЎзбекистон Республикаси Президентлигига номзодлар оммавий ахборот воситаларида сайловолди ташвиқоти материалларининг турлари, шакллари, услублари ва мазмунини мустақил белгилайдилар.\nБрифинг мобайнида тайёргарлик ишлари ҳақида ҳам фикр юритилди. Хусусан, Ўзбекистон Республикаси Президенти сайловини ўтказиш учун 9378 та, шу жумладан Ўзбекистон Республикасининг хорижий ваколатхоналари ҳузурида 44 та сайлов участкаси тузилди. Сайлов участкалари зарур алоқа воситалари, компьютер ва ташкилий техника, ҳуқуқий адабиётлар билан таъминланган. Махсус белгиланган жойларда яширин овоз бериш учун сайлов кабиналари, сайлов қутилари ўрнатилган.\nОкруг сайлов комиссиялари томонидан участка сайлов комиссиялари таркиблари шакллантирилиб, уларнинг фаолиятига 98 мингдан зиёд киши жалб қилинган. Комиссия аъзоларининг 69 фоизи илгари сайлов комиссияларининг фаолиятида бевосита иштирок этган ва муайян тажрибага эга инсонлардир. Участка сайлов комиссиялари таркибида хотин-қизлар сони 47,4 фоизни ташкил этади. Участка сайлов комиссиялари раисларининг 26,7 фоизи хотин-қизлардир.\nБрифингда сайлов кампаниясининг очиқлиги ва ошкоралигини таъминлаш масалаларига, оммавий ахборот воситаларининг Ўзбекистон Республикаси Президенти сайловига тайёргарлик кўриш ва уни ўтказишга тааллуқли ахборотлардан фойдаланишлари учун барча шароитлар яратишга алоҳида эътибор қаратилаётганлиги таъкидланди. Ҳозирга қадар Марказий сайлов комиссияси томонидан маҳаллий ва хорижий оммавий ахборот воситаларининг 500 дан ортиқ вакили, округ сайлов комиссиялари томонидан қарийб 560 нафар маҳаллий журналистлар аккредитациядан ўтказилди.\n19:02 / 01.06.2018\nШавкат Мирзиёев Намангандаги "Орзу" кичик саноат зонасида бўлди\n22:23 / 02.05.2018


Расул Кушербаев UzAuto Motors Cobalt’ни ўриндиқ иситиш модулисиз таклиф қилганини танқид қилди. Компания бунга жавоб қайтарди - Daryo\n19:20, 17.10.2021 89750\nGM автомобиль заводлари ҳар ҳафта яримўтказгичларни глобал миқёсда тақсимлайди. Жараён тўрт босқичга бўлинган — ишлаб чиқаришдан тақсимлаш штабига, у ердан етказиб берувчи ва автомобиль заводига. Масалан, Cobalt учун модуллар Мексикадан, Nexia, Lacetti, Spark учун эса Жанубий Кореядан олиб келинади. Жами 67 та компонент учун 38 та етказиб берувчи мавжуд.\n07:07, 15.11.2021 137786\n12:13, 04.12.2021 104130\n11:54, 04.12.2021 87364\n20:39 Бугун 308\n20:24 Бугун 1168\n20:08 Бугун 2683\n20:03 Бугун 2565\n23:11, 05.12.2021 75363\n23:45, 05.12.2021 71893\n10:36 Бугун 73975\n16:42, 04.12.2021 62009


"Бавария" Левандовскининг ишини енгиллаштирмоқчи\n6 ноябрь, 2017, 14:30\nБерлиннинг “Герта” клуби ҳужумчиси Ведад Ибишевич бошқа бир немис клуби сафига ўтиши мумкин. Sky Germany нашри тарқатган хабарга кўра Левандовскига бироз енггиллик амалга оширишни режалаштираётган “Бавария” айнан босниялик футболчини кўз остига олиб қўйдган.\nБироқ, 33 ёшли футболчи мюнхенликлардан ҳеч қандай таклиф олмаганини билдирди. Ўз навбатида “Бавария” клуби ижрочи директори Карл-Хайнц Румменигге эса Ибишевичнинг немис гранди сафига ўтиши мумкинлигини инкор этмаяпти.\n“Катта пул сарфламасдан футболчи сотиб олиш – бу яхши фикр. Ана шу футболчи Ибишевич бўлиши ҳам мумкин”, - дейди Румменигге.\nЭслатиб ўтамиз, Босния ва Герцоговина терма жамоаси аъзосининг “Герта” билан амалдаги шартномаси 2019 йилга қадар имзоланган.


Туркияда коронавирус билан касалланиш бўйича дастлабки ҳолат аниқланди | Najot.org\nТуркияда коронавирус билан касалланиш бўйича дастлабки ҳолат аниқланди\n11.03.2020 Нажот 0 коментариев дастлабки ҳолат,коронавирус,Туркия\nТуркияда янги турдаги COVID-19 коронавируси билан касалланиш бўйича дастлабки ҳолат аниқланди. Бу ҳақда мамлакат соғлиқни сақлаш вазири Фаҳриддин Кожага таяниб, Anadolu агентлиги хабар берди.\nВазирнинг сўзларига кўра, касалликка чалинган шахс — Европага борганида коронавирусни юқтириб олган Туркия фуқароси. «Беморнинг умумий аҳволи яхши. Унинг барча оила аъзолари ва у билан мулоқотда бўлганлар назорат остида», — дейди Кожа.\nЖаҳон соғлиқни сақлаш ташкилотининг маълумотларига кўра, дунё бўйлаб коронавирус билан касалланганлар сони 113 минг кишидан ошиб кетган. Даволанишга муваффақ бўлганлар 63 578 кишини ташкил этмоқда. Хитойдан ташқарида касаллик қурбонлари энг кўп Италия (463), Эрон (237), Жанубий Корея (51), АҚШ (24) ва Францияда (19) қайд этилган. Коронавирусга чалиниб, ундан ҳалок бўлганлар сони 4299 нафарга етди.\n← Пентагон раҳбари коронавирус туфайли Ўзбекистонга ташрифини кейинга қолдирди\nЭрдўған: ЕИ ваъдасини бажармагунича Туркия қочқинлар учун чегарани ёпмайди →\nПентагон раҳбари коронавирус туфайли Ўзбекистонга ташрифини кейинга қолдирди\nПентагон раҳбари коронавирус туфайли Ўзбекистонга ташрифини кейинга қолдирди АҚШ мудофаа...


Шавкат Мирзиёев етти давлат элчиларини қабул қилди\n16:00 / 16.10.2020\nБугун «Кўксарой» қароргоҳида хорижий давлатларнинг мамлакатимизга янги тайинланган элчиларидан ишонч ёрлиқларини қабул қилишга бағишланган тантанали маросим бўлиб ўтди.\nЎзбекистон Республикаси президенти Шавкат Мирзиёев Бирлашган Араб Амирликлари, Эрон Ислом Республикаси, Украина, Италия Республикаси, Исроил Давлати, Покистон Ислом Республикаси ва Ҳиндистон Республикасининг мамлакатимиздаги фавқулодда ва мухтор элчилари Саид ал-Қамзий, Ҳамид Найрободий, Николай Дорошенко, Агостино Пинна, Зехавит Бен Хиллел, Саид Али Асад Ғилоний ва Маниш Прабхатдан ёрлиқларни қабул қилди.\nДавлатимиз раҳбари элчиларни Ўзбекистондаги дипломатик фаолиятини бошлагани билан самимий табриклаб, уларга икки томонлама муносабатларни янада ривожлантириш ва кўп қиррали ҳамкорликни кенгайтириш борасидаги шарафли ва масъулиятли вазифада катта муваффақиятлар тилади.\nПрезидентимиз ўз нутқида мамлакатимизда амалга оширилаётган демократик янгиланишлар ва ижтимоий-иқтисодий ислоҳотлар, шу жумладан, коронавирус инфекцияси глобал миқёсда тарқалишининг оқибатларини енгиб ўтиш бўйича кўрилаётган инқирозга қарши чоралар дастурига алоҳида тўхталди.\nЎзбекистон ўзаро ишонч ва ҳурмат, тенг ҳуқуқлилик ва манфаатларни ҳисобга олиш, очиқлик ва яхши қўшничилик тамойиллари асосида конструктив ва прагматик ташқи сиёсатни олиб боришда қатъий экани қайд этилди.\nМарказий Осиё давлатлари, Россия Федерацияси, Хитой Халқ Республикаси, Америка Қўшма Штатлари, Европа мамлакатлари, Осиё-Тинч океани минтақаси, Яқин Шарқ ва Жанубий Осиё давлатлари билан кўп қиррали алоқалар ва шерикликни мустаҳкамлаш устувор йўналиш экани таъкидланди.\nАйни пайтда иқтисодий дипломатияни илгари суриш – савдо ва инвестициялар, юқори технологиялар ва инновациялар, рақамлаштириш, транспорт ва логистика, банк-молия каби муҳим йўналишларда ҳамкорлик қилишга катта эътибор қаратилмоқда.\nБундан ташқари, халқаро ташкилотлар ва молиявий институтлар доирасидаги изчил ва сермаҳсул ҳамкорлик мамнуният билан қайд этилди.\nЎзбекистон Республикаси Президенти янги элчилар вакиллик қилаётган давлатлар раҳбарларига Бирлашган Миллатлар Ташкилотининг бош органларидан бири – Инсон ҳуқуқлари бўйича кенгашда мамлакатимиз аъзолигини қўллаб-қувватлагани учун миннатдорлик билдирди. Ушбу тарихий воқеа юртимизда ҳуқуқни ҳимоя қилиш соҳасида эришилган муваффақиятларнинг халқаро миқёсдаги кенг эътирофидир.\nТадбирда давлатимиз раҳбари дипломатларга мурожаат қилар экан, тегишли хорижий шериклар билан икки томонлама алоқаларнинг асосий йўналишлари ва истиқболларини қайд этди.\nХусусан, мамлакатимизнинг Бирлашган Араб Амирликлари билан анъанавий дўстона ва яқин муносабатлари олий даражадаги мунтазам мулоқотлар туфайли принципиал жиҳатдан янги босқичга кўтарилгани таъкидланди.\nБугунги кунда Masdar, Mubadala, DP World компаниялари, Абу-Даби тараққиёт фонди ва бошқалар иштирокида умумий қиймати 4 миллиард долларлик қўшма инвестиция лойиҳаларини амалга ошириш фаол паллага кирди. Улар муқобил энергетика, инфратузилма, кимё тармоғи, қишлоқ хўжалиги, транспорт-логистика соҳаларини қамраб олган.\nДавлат бошқаруви тизимини такомиллаштириш соҳасида дастурлар ҳамда Оролбўйида ижтимоий аҳамиятли лойиҳалар бажарилмоқда.\nЎзбекистон Эрон билан ҳамкорликдаги катта салоҳиятни рўёбга чиқаришдан манфаатдор экани билдирилди.\nПрезидентлар икки мамлакат ўртасидаги муносабатларни кенгайтиришга катта эътибор қаратаётгани таъкидланди.\nТовар айирбошлашни ошириш учун қулай шароитлар яратиш, саноат ва қишлоқ хўжалигида кооперация лойиҳаларини амалга ошириш, Эрон бандаргоҳлари орқали юк ташишларни ташкил этиш масалалари айниқса долзарбдир. Бундан ташқари, хавфсизлик соҳасида мунтазам мулоқот олиб борилмоқда.\nУкраина мамлакатимизнинг анъанавий ҳамкоридир. Шавкат Мирзиёев кейинги йилларда икки томонлама муносабатларда фаоллашув кузатилаётганини таъкидлади. Товар айирбошлаш ҳажми ортмоқда, муҳим иқтисодий ва гуманитар дастурлар амалга оширилмоқда.\nШу билан бир қаторда, экспорт-импорт, машинасозлик, электротехника, фармацевтика, тўқимачилик ва аграр тармоқларда, таълим ва соғлиқни сақлаш соҳаларида амалий ҳамкорликни янада кенгайтириш истиқболлари мавжуд.\nУлкан иқтисодий ва маданий салоҳиятга эга Италия мамлакатимизнинг Европа Иттифоқидаги асосий шерикларидан бири.\nДавлатимиз раҳбари таъкидлаганидек, икки томонлама муносабатлар ва кўп томонлама ҳамкорликни, шу жумладан “Италия - Марказий Осиё” вазирлар учрашувлари форматида ва халқаро ташкилотлар доирасида мустаҳкамлаб бориш зарур.\nСавдо-иқтисодий йўналишда Италиянинг етакчи компаниялари билан металлургия, қишлоқ хўжалиги, қурилиш материаллари тармоғи ва бошқа соҳаларда муҳим кооперация лойиҳалари амалга оширилмоқда. Бундан ташқари, умумий қиймати қарийб 5 миллиард долларлик истиқболли қўшма лойиҳалар портфели тайёрланмоқда.\nГуманитар соҳада олий таълим ва маданий алмашинув борасида муҳим дастурлар илгари сурилмоқда.\nЎзбекистон ва Исроилни анъанавий шериклик муносабатлари яқиндан боғлаб туради. Конструктив сиёсий мулоқотни ривожлантириш, савдо-иқтисодий, инвестициявий ва илмий-техник алоқаларни фаоллаштириш ҳамкорликнинг устувор йўналишлари сифатида қайд этилди.\nЮқори технологиялар, энергия ва ресурсларни тежовчи ечимларни жорий этиш, қишлоқ хўжалиги, фармацевтика ва тиббиёт, таълим, туризм соҳаларида кооперацияни кучайтириш таклиф этилди.\nОлий даражадаги учрашувлар ҳамда сиёсий маслаҳатлашувларни мунтазам ўтказиш, икки томонлама Ҳукуматлараро комиссия фаолиятини бошлаш ушбу мақсадларга хизмат қилади.\nЎзбекистоннинг Покистон билан кўп қиррали ҳамкорлиги изчил ривожланмоқда. Бугунги кунда мамлакатларимиз халқаро ва минтақавий ташкилотлар доирасида ҳам фаол ҳамкорлик қилмоқда.\nЎзбекистон ҳукумати делегацияси яқинда Исломобод шаҳрига амалга оширган ташрифининг самарали натижалари мамнуният билан қайд этилди. Ўзаро келишувларга мувофиқ икки томонлама савдо ҳажмини ошириш борасида, қишлоқ хўжалиги машинасозлиги, тўқимачилик ва чарм саноатида янги имкониятлар ўрганилмоқда.\nМарказий ва Жанубий Осиёни самарали боғлайдиган транспорт ва транзит бўйича муҳим инфратузилма лойиҳалари тайёрланмоқда.\nПрезидентимиз олий даражадаги мунтазам мулоқотлар туфайли кейинги йилларда Ўзбекистон-Ҳиндистон муносабатларида эришилган даражани мамнуният билан қайд этди.\nЎтган йили Самарқандда Ҳиндистон ва Марказий Осиё давлатлари ташқи ишлар вазирларининг биринчи учрашуви муваффақиятли ўтди.\nПандемияга қарамай, товар айирбошлаш кўпаймоқда, ҳудудлар ва тадбиркорлар даражасидаги жадал алмашинувлар давом этяпти, биргаликдаги саъй-ҳаракатлар билан, Ҳиндистон инвестицияларини жалб этган ҳолда, таълим, ахборот-коммуникация технологиялари, тиббиёт ва фармацевтика соҳаларидаги устувор лойиҳалар илгари сурилмоқда.\nЎзбекистон Республикаси Президенти ўз нутқини якунлар экан, янги тайинланган элчилар ўзларининг фаол ва сермаҳсул фаолияти билан мамлакатларимиз ўртасидаги дўстликни мустаҳкамлаш ва кўп қиррали ҳамкорликни ривожлантиришга катта ҳисса қўшишларига ишонч билдирди.\nСуҳбат чоғида элчилар давлатимиз раҳбарига самимий қабул учун миннатдорлик изҳор этиб, Ўзбекистон билан шерикликда сифатли янгиланишга эришиш ҳамда муносабатлар кун тартибини янги ва аниқ мазмун билан бойитишга бор куч-ғайратини сафарбар қилишини қайд этдилар.\nПрезидент бир гуруҳ ички ишлар органлари ходимларини мукофотлади\n20:45 / 21.10.2020\nТабиий газ қазиб олишни кўпайтириш ва ички бозорга қўшимча газ етказиб бериш бўйича топшириқлар берилди\nШавкат Мирзиёев Ўзбекистон халқини тил байрами билан табриклади\n19:21 / 20.10.2020


Дарс Аллоҳга ҳамду сано ва Саййидимиз Расулуллоҳ соллаллоҳу алайҳи васалламга саловоту саломлар айтишдан бошланди. Сўнгра ота деди: «Сизларга бугун қиладиган насиҳатим, суюклиларим, қачонки диндан, яхшиликдан нимани ўргансангиз, бошқа мусулмонларга билдириб, далолат қилинг. Шу ишингиз ила катта савоб қозонасиз. Мисол учун, мен бир мусулмонни Қуръон ёдлашга тарғиб қилсам ва у бу ишни қилса, катта ажр олади. Шунда мен ҳам савоб оламан. Шундай қилиб, ҳар бир яхши ишда шу ҳолат юзага чиқади.\nАбу Масъуд Ансорийдан ривоят қилинади. Расулуллоҳ соллаллоҳу алайҳи васаллам айтдилар:\n“Ким яхшиликка далолат қилса, унга яхшиликнинг қилувчисидек ажр бўлади”.\nФотима: «Тезда дугоналаримга сиз ўргатганларингизни ўргатиб қўяман ва ажрини икки баробар қозонаман», деди.\nМаҳмуд: «Мен ҳам шундай қиламан, отажон. Бугун Аллоҳнинг гўзал исмларидан қайсиларини ўрганамиз?» деди.\nОта: «Аллоҳнинг гўзал исмларидан Мавлаа (эга, бандаларига меҳрибон раҳнамо), Мутаъалий (олий мартабали Зот), Барр (яхшилик қилувчи Зот, Ундан кўра яхшилик қилувчи умуман йўқ), Тавваб (тавбаларни кўплаб қабул қилувчи), Афув (бандаларни авф қилувчи Зот) бор», деди.\nФотима: «Отажон! Сиздан уйқумда бўлган бир нарса ҳақида сўрамоқчи эдим», деди.\nОта: «Уйқунгда нима содир бўлди, Фотима?» деди.\nФотима: «Уйқумдан қўрққан, чўчиган ҳолимда турдим», деди.\nОта деди: «Ҳечқиси йўқ, бошқа маротаба яна шундай бўлса, ушбуни айтгин:\n«Аъуузу бикалиматиллаҳи таммати мин ғозобиҳи ва мин шарри ъибадиҳи ва мин ҳамазатиш шаятийни ва ай йаҳзурун».\n(Маъноси: «Аллоҳнинг мукаммал калималари ила ғазабидан, бандаларининг ёмонлигидан, шайтонларнинг васвасаси ва менга ҳозир бўлишларидан паноҳ сўрайман»).\nМаҳмуд деди: «Отажон! Бугун тонгги ва кечки зикрлардан уч марта айтадиганимиз мана бу бор:\n«Субҳаналлоҳи ва биҳамдиҳи, ъадада холқиҳи ва ризоо нафсиҳи ва зината ъаршиҳи ва миндаада калиматиҳи».\n(Маъноси: «Аллоҳга махлуқотлари ададича, Ўзи рози бўлгунича, аршининг вазнича ва калималарининг кўплигича тасбеҳ ва ҳамд бўлсин».)\nШу пайт Маҳмуд оғзини очган ҳолда эснади...\nОта деди: «Оғзингни ёп, қўлингни унинг устига қўй, эй Маҳмуд! Аллоҳ эснаганни яхши кўрмайди. Чунки бу шайтондандир. Мусулмон эснаса-ю, оғзини ёпмаса ёки қўли билан тўсмаса, шайтон унинг устидан кулади. Шунинг учун Набий соллаллоҳу алайҳи васаллам эснаганимизда қилинадиган гўзал одобни ўргатганлар:\nОта улардан бирини ола туриб: “Субҳаналлоҳ! Қандай яратган, қандай гўзал қилган... буни қизартирган, катта қилган ва ширин қилган Зот барча айбу нуқсонлардан покдир”, деди.


“Ермулккадастр” давлат корхонаси мутахассиси пора билан ушланди /// Ер тузиш ва кўчмас мулк кадастри давлат корхонаси филиали мутахассиси пора олаётганда ушланди. – ВОҲА\n19.05.2020 19.05.2020 Voha gazetasi\nАндижон вилояти Пахтаобод тумани Ер тузиш ва кўчмас мулк кадастри давлат корхонаси филиали мутахассиси пора олаётганда ушланди. Бу ҳақда Бош прокуратура Матбуот хизмати хабар берди.\nфуқаро Х.Б.нинг мурожаатига асосан Бош прокуратура ҳузуридаги Департаментнинг Пахтаобод туман бўлими ва ДХХ ходимлари томонидан ҳамкорликда тезкор тадбир ўтказилган. Тадбир давомида давлат кадастр корхонаси мутахассиси М.Х., Х.Б.нинг яшаш хонадонига эгалик ҳуқуқини берувчи ҳужжатларни олиб бериш эвазига 750 АҚШ доллари талаб қилиб, шундан, 700 АҚШ долларини олган вақтида ашёвий далил билан ушланган.\nМазкур ҳолат юзасидан М.Х.га нисбатан Жиноят кодексининг тегишли моддалари билан жиноят иши қўзғатилиб, тергов ҳаракатлари ўтказилмоқда.\nАввалроқ, Оққўрғон тумани ҳокимининг маҳалла ва оилани қўллаб-қувватлаш масалалари бўйича ўринбосари М.А. ва туман “Маҳалла“ хайрия жамоат фонди ҳисобчиси Б.Н. олдиндан тил бириктириб, тумандаги эҳтиёжманд оилаларни моддий қўллаб-қувватлаш мақсадида “Маҳалла“ хайрия жамоат фондига ҳамда 2020 йилда “Саховат ва кўмак” жамғармасига келиб тушган маблағларни турли йўллар билан нақдлаштириб, жами 109,2 млн. сўм пулларни ўзлаштиришгани ҳақида хабар берган эдик.


Буддойилар Роҳинга мусулмонларига кўмакдан ғазабдалар - BBC News O'zbek\nБуддойилар Роҳинга мусулмонларига кўмакдан ғазабдалар\nImage caption Халқаро босимлар оқибатида Мянмар ҳукумати муҳожирларни қутқаришга бош қўшган.\nМянмарнинг Рахине штатида юзлаб буддойилар қатор норозилик амалиётлари ташкил этганлар.\nУлар Бирма ҳарбий-денгиз флоти томонидан қутқарилган 900 дан зиёд Роҳинга муҳожири Рахине штатидаги жамлоқларга жойлаштирилиб, кўмак кўрсатилаётганидан ғазабда эканларини билдирганлар.\nХабарларга кўра, Рахине штати маркази Ситтве шаҳрида буддойи роҳиблар раҳбарлик қилган норозилик намойишига 500 тача иштирокчи қатнашган.\nТашкилотчиларнинг айтишларича, бутун Рахине штати бўйлаб 10 тача жойда норозиликлар уюштирилган.\n"Биз Бенгалларнинг Рахине штатига келтирилганидан норозимиз", деб айтган Ситтве намойиши раҳбарларидан бири.\nБирма буддойилари Рахине штатида асрлар давомида аждодлари яшаб келган Роҳинга мусулмонларини бенгаллар деб атайдилар.\nҲукумат эса уларга фуқаролик беришни рад этиб келади.\nImage caption 150 тача муҳожир Бангладешга департация қилинган.\nМянмардаги Роҳинга мусулмонларининг сони 1 миллион 300 минг атрофида деб кўрилади.\nУларнинг аксари Рахине штатида истиқомат қилганлар.\n2012 йили буддойилар билан Роҳинга мусулмонлари ўртасида келиб чиққан диний низолар оқибатида юз минглаб Роҳингалар ўзларининг яшаб турган жойларини ташлаб қочишга мажбур бўлганлар.\nУлар Мянмар ғарбидаги соҳил бўйларида ташкил этилган қочқинлар жамлоғида қолишга мажбур бўлганлар.\nРоҳинга мусулмонлари ва Бангладешдаги оғир иқтисодий шароитдан қутулишга интилган бенгаллар кемаларда Малайзия ёки Индонезияга етиб олишга қарор қилганлар.\nШу йил март ойидан буён минтақадаги аксар мамлакатлар қабул қилишдан бош тортгани, одам савдогарларининг муҳожирларга тўла кемаларни ташлаб кетганлари оқибатида минглаб инсонлар денгиз сувларида қолишга мажбур бўлганлар.\nХалқаро босимлар остида Мянмар ҳукумати денгизда мушкул вазиятда қолган муҳожирларни қутқаришга бош қўшган.\nImage caption Муҳожирларга Рахине штатида кўмаклаш ташкил қилинган.\nЯқинда Бирма ҳарбий денгизчилари 900 дан ортиқ муҳожирни қутқарган, улардан 150 тачасини Бангладешга жўнатиб юборган.\nҚолганлари эса Рахине штатидаги қочқинлар жамлоқларига жойлаштирилиб кўмаклар ташкиллаштирилган.\nМухбирларнинг ёзишларича, узоқ йиллик ҳарбий бошқарувдан воз кечиб мухолифатга сиёсатда иштирок этишига рухсат берилган Мянмарда Роҳинга мусулмонларига таъқиблар сиёсатчилар томонидан эътиборсиз қолдирилмоқда.\nШу йил охирида Мянмарда парламент сайловлари мўлжалланган.\nБуддойи сайловчиларнинг сайловдаги дастагидан маҳрум бўлишни истамаётган на ҳукумат, на мухолифат сиёсатчилари Роҳинга мусулмонлари "мавжудлигини кўришни хоҳламаяптилар".\nҲатто бутун дунёда тан олинган демократ сиёсатчи, Нобел мукофоти совриндори Аун Сан Су Чи бу ҳақда минбарлардан гапиришни истамаяпти.\nБунинг учун Сан су Чи хоним халқаро танқидлар остида қолган, унинг ёнидаги сиёсатчилар сўзларига кўра, "Роҳинга мусулмонлари муаммоси Аун Сан Су Чи учун қопқон", агар бу ҳақда гапирадиган бўлса, сиёсий мушкулликларга дуч келиши мумкин.\n'Кемадаги 100 муҳожир озиқ-овқат устидан ўлдирилган'\nМянмар муҳожирлик инқирозига ёлғиз ўзи масъул эмаслигини таъкидлади\nВидео Бирма: 1000 долларга сотилган қизалоқ


ЖАЖЖИ ТУХУМНИНГ КАТТА ХУСУСИЯТЛАРИ Ёхуд сифатли тухум танлаш сирлари – Tadbirkor-Fermer\nЖАЖЖИ ТУХУМНИНГ КАТТА ХУСУСИЯТЛАРИ Ёхуд сифатли тухум танлаш сирлари\nТовуқ — етти хазинанинг бири сифатида эътироф этилиши бежиз эмас. Чунки у рўзғорга даромад, барака келтиради. Аммо бугун биз товуқнинг ўзи эмас, айнан у келтирадиган яна бир барака – тухум ҳақидаги антиқа маълумотларни ўртоқлашамиз.\nXVI асрда Францияда айниган тухум харид қилган кишилар сотувчини шу тухумлар билан “тошбўрон” қилишга ҳақли эдилар.\nТОВУҚ ҚАНЧА ТУХУМ БЕРАДИ?\nМамлакатимизда тухум берадиган товуқларнинг ломанн (Германия), хайсекс, бованс (Голландия), хай-лайн (АҚШ) ва родонит-3 (Россия) зотлари парваришланади. Товуқлар уй шароитида йилига — 270, саноат паррандачилигида эса 330 донагача тухум бериши мумкин. Тухум берадиганлари орасида энг кўп тарқалган зоти леггорн товуғи ҳисобланади.\nМутахассисларнинг фикрича, парранда тухумида 13% оқсил, 11% ёғ, 1% минерал моддалар ва витаминлар комплекси кузатилади. Тўйимлилиги жиҳатидан 10 дона товуқ тухуми 0,8 кг. мол гўштига тўғри келади. Тухум таркибида 85% га яқин сув бўлиб, қолгани соф оқсил, витамин ва ферментлардан иборат. Тухумнинг сариқ моддасида 52% сув, 32% ёғ ва 16% га яқин оқсил бўлади.\nСИФАТЛИСИ ҚАНДАЙ ТАНЛАНАДИ?\nСайёра БОБОМУРОДОВА, мутахассис: — Тухум етти кун давомида парҳезбоп ҳисобланади, шундан сўнг оддий тухумга айланади. Тухум янги ёки муддати ўтганини билиш учун 1 литр сувга 100 грамм туз солиб, унга тухумни ботирасиз. Янги бўлса, тухум сув тубига чўкиб кетади, эскирган бўлса, сув юзасида қолади. Шунингдек, тухумни музлаткичдан олибоқ қайнатманг. Бир муддат хона ҳароратида турсин. Йўқса, қайнатаётганда ёрилади. Савдо расталаридан тухум танлаётганингизда унинг рангига ва оғирлигига эътибор беринг. Сифатли тухумнинг вазни оғирроқ бўлиши керак. Шунингдек, истеъмол қилиш учун кўпроқ оқ тухум тавсия қилинади. Қизил тухум эса асосан қандолатчиликда ишлатилади.\nБугунги кунда товуқ тухумини юртимиз бозор расталари ва савдо дўконларидан 250-400 сўмга харид қилишингиз мумкин. Бедана тухуми эса 150 сўм.\nТУХУМНИНГ ВАЗНИ ҚАНЧА?\nШахбоз ТЎРАЕВ, паррандачилик хўжалиги ходими: — Кузатувларга кўра, паррандаларнинг тухум қилиши қиш ойларида сусаяди, баҳорда эса жадаллашади. Қиш вақтида олинган тухум миқдорини аниқлаш мақсадида 4 ой (ноябрдан мартгача) мобайнида етиштирилган тухумлар ҳисобга олинади. Парранда тухумларининг вазни уларнинг турига кўра ҳар хил бўлади. Масалан, товуқ тухумлари 55-62 гр., ўрдак ва куркаларники 80-100 гр., ғозларники эса 110-180 гр. келади.\nУйда товуқ боқувчилар учун:\nИМИЛЛАГАН ЖЎЖАЛАРНИ ТАНЛАМАНГ!\nШу ўринда қизиққанлар учун кичик бир маслаҳатни бериб ўтсак фойдадан холи бўлмайди. Уйда товуқ боқиш учун одатда серҳаракат, турли қаттиқ товушлардан ўзини олиб қочадиган жўжаларни танлаган маъқул. Патлари ҳурпайган, имиллаган ва камҳаракат жўжаларни танлаш тавсия этилмайди.\nТУХУМ ПЎЧОҒИ ҲАҚИДА\nМаълумотларга кўра, тухум пўчоғи ҳам бир қанча хусусиятларга эга. Тухум пўчоғи таркиби одам суяги ва тиши таркиби билан ҳайратланарли даражада мос келади. Таомга майдаланган тухум пўчоғини қўшиш соч ва тирноқлар синувчанлиги, милк қонаши, қабзият, жиззакилик, уйқусизлик ва астманинг олдини олади. Даволаш учун фақат янги, эндигина арчилган тухум пўчоғи ишлатилади.\nМутахассисларнинг фикрича, бедана тухуми ҳам инсон учун зарур бўлган, экологик тоза ва биологик жиҳатдан тўйимли маҳсулот ҳисобланади. Қадимда халқ табобатида бедана гўшти ва тухумидан даволовчи, шифобахш хусусият борлиги учун кенг фойдаланилган. Бедана бир йилда 250-300 донагача тухум қўяди. Тухуми миттигина бўлиб, учтаси бир товуқ тухумига тенгдир. Тухумининг оғирлиги 8-14 грамм келади. Бедана 50-60 кунлик давридан (товуқ 120-180 кундан кейин) бошлаб тухум қўяди. Бу тухумнинг яна бир хусусияти — узоқ муддатгача сақланишидир. Бедана тухумини хона ҳароратида 30 кун, музлаткичда 60 кунгача сақлаш мумкин.\nМансур ТОШМУРОДОВ, шифокор:\n— Бедана тухуми хотирани кучайтириб, кўзни равшанлаштиради, асаб тизимини мустаҳкамлайди. Бундан ташқари, иммунитетни оширади, овқат ҳазм қилиш ва юрак-қон томир тизимини мўътадиллаштиради. Танадаги радиактив ва оғир металларни чиқариб ташлаши тажрибада исботланган. Бу митти тухумнинг яна бир шифобахшлиги — қон босимини нормаллаштиради, яъни, босим паст бўлса кўтаради, юқори бўлса туширади ва паришонхотирликни даволайди. Бедана тухумида холестерин моддаси деярли учрамайди. Унинг таркибидаги витаминлар ва минераллар гемоглобин ва қондаги эритроцитларни мўътадиллаштиради.\nЯпонияда бедана тухуми аҳоли ўртасида энг кўп истеъмол қилинадиган озуқадир. Маълумки, ўтган асрнинг 1945 йилида Хиросима ва Нагасаки шаҳарларининг бомбардимон қилинишидан сўнг япон олимлари инсон танасидан радиактив элементларни энг самарали равишда чиқаришда бедана тухумини афзал деб билишган. Ана шундан бери ҳозиргача Японияда кун тартибидаги 12 та асосий озуқа рўйхатига бедана тухуми ҳам киритилган бўлиб, ҳар бир япониялик болакай кунига икки бора бедана тухумини давлат ҳисобидан олишга ҳаққи бор.\nМаълумот кўчирилса манба: http://tadbirkor-fermer.uz деб кўрсатилиши шарт.\n© 2020 Tadbirkor-Fermer | Барча хуқуқлар химояланган